TotalCar.rs » Nemci razvijaju “pametni” pneumatik\nNemci razvijaju “pametni” pneumatik\nnovo, pneumatici, zanimljivo\n0 komentara 4246 pregleda\nGrupa istraživača sa Univerziteta u Lajpcigu radi na novoj vrsti univerzalnog penumatika čiji profil će se automatski prilagođavati u zavisnosti od uslova na putu.\nStručnjaci ovog univerziteta, predvođeni Detlefom Rimerom, predstavili su svoju ideju na Međunarodnom sajmu tehnologije koji se održava u Hanoveru.\nRimer kaže da će njihov univerzalni adaptivni pneumatik funkcionisati pomoću elektronskih senzora koji “prepoznaju” vrstu terena (asfalt ili neku drugu podlogu), ali i vremenske uslove (kišu, sneg ili suv put).\nNa osnovu dobijenih podataka, dubina i širina “šare” na gumi automatski se prilagođava postojećim uslovima na putu, a podešavanje će biti moguće i tokom kretanja vozila. Na taj način, tvrdi Rimer, automobil će praktično u svakom trenutku vožnje biti opremljen adekvatnim pneumatikom.\nOn dodaje da će ova tehnologija omogućiti i optimizaciju još nekih karakteristika vozila koje zavise od vrste automobilske gume, kao što je potrošnja goriva ili buka koju stvaraju točkovi u kontaktu sa podlogom.\nPrema rečima Rimera, adaptivni pneumatik je još uvek u ranoj razvojnoj fazi i daleko je od serijske proizvodnje. Trenutno se vrše istraživanja na materijalu koji će se koristiti za izradu pokretnih delova delova gume, a osim toga, Rimer i njegova ekipa moraće da reše i problem uticaja temperature vazduha na vozne karakteristike pneumatika.\nBMW počinje sa proizvodnjom zaštitnih maski\nTjunirani Audi RS6-R: superautomobil od 730 “konja”\nSpreman je za licitaciju jedan od najlepših Mercedes 600 Pullmana\nPeugeot 207 sa zvukom Formule 1: Mad Creation 2 je atrakcija novozelandskih relija\nDetalji o Mercedes ”Baby” SLS-u\nŽelite da budete publika novoj emisiji Klarksona i ekipe? Nije nemoguće – i to za dž!\nFord akcija ”Putujte bezbedno”\nVideo: Novi BMW M135i\nTojota: Podrška akcionara prodaji novih deonica\nNBS: Postoji prostor za smanjenje premije auto osiguranja\nŠpijunske fotke: Misteriozni Volvo XC90\nŠpijunske fotke: novi Mercedes-Benz G65


BEMAX: Moderan bulevar za dvije godine – Portal Danilovgrad\nBEMAX: Moderan bulevar…\nBEMAX: Moderan bulevar za dvije godine\nJedan od najznačajnijih infrastrukturnih projekata kompanije Bemax je rekonstrukcija magistralnog puta Podgorica-Danilovgrad, čija je vrijednost 24 miliona eura, a rok za izgradnju dvije godine.\nJovana Vuksanović, koordinator za niskogradnju u kompaniji Bemax, za Portal Danilovgrad kazala je da dinamika radova teče po planu, te da je rekonstrukcija ovog puta započeta u julu tekuće godine.\n“Dužina poteza koji se rekonstruiše je 15km i to od kružnog toka u Danilovgradu do ulaska u Podgoricu. Poprečni profil saobraćajnice činiće četiri saobraćajne trake, širine po 3.25 metara, po dvije saobraćajne trake za svaki smjer vožnje, takođe razdjelno ostrvo, bankine. Na ulazu u Podgoricu u dužini od 500 metara biće i trotoar širine po 2 metra i obostrani trotoar u dužini od 800 metara na ulazu u Danilovgrad“, saopštila je Vuksanović.\nTrenutno se izvode zemljani radovi, radovi na iskopu, zamjeni podtla, nasipu, kao i betonski radovi na izgradnji potpornih zidova, i izgradnji novih mostova.\n“Što se tiče samih radova, izvodiće se radovi na izgradnji kolovozne konstrukcije, izgradnji potpornih zidova, rekonstrukciji postojećih mostova na trasi, ali i izgradnji novih mostova paralelno sa postojećim, izgradnji podvožnjaka, takođe postaviće se saobraćajna signalizacija. Takođe na ovoj dionici biće izgrađeni i kružni tokovi i to kod JU “Komanski most“, zatim na skretanju na Bandiće, skretanju na Novo selo, za Jastreb i Ćurilac i za Baloče“ objašnjava Vuksanović.\nU ovoj kompaniji izuzetno vode računa o bezbjednosti radnika na terenu, pa su tako među zaposlenima i stručna lica iz oblasti zaštite na radu, te se radnici ne susreću sa poteškoćama na terenu.\n“Takođe, važno je napomenuti da radove organizujemo tako da se saobraćaj nesmetano odvija, a ukoliko postoji potreba zbog tehnoloških procesa za obustavom saobraćaja, ona ne traje duže od par sati“, istoče sagovornica Portala Danilovgrad.\nInvestitor ovog značajnog projekta je Uprava za saobraćaj, a Jovana Vuksanović, koordinator za niskogradnju u kompaniji Bemax objašnjava da nijesu riješeni svi imovinsko pravni odnosi, te da se nadaju da će uskoro investitor i to riješiti.\n“Mi od investitora, Uprave za saobraćaj, imamo informaciju da je u toku rješavanje preostalih imovinsko pravnih odnosa. Od 15km dužine trase, imovinsko pravni odnosi nijesu riješeni na nekih 1km trase. “\nVuksanović ističe izuzetno dobru saradnju i komunikaciju sa investitorom i dodaje da su od strane investitora sve ugovorene obaveze ispoštovane.\nZa kraj našeg razgovora sagovornica navodi da će građani Podgorice i Danilovgrada, kao i cijele Crne Gore, dobiti modernu saobraćajnicu bulevarskog tipa, čijom će se izgradnjom smanjiti gužve, omogućiće se bolja protočnost saobraćaja i samim tim brži transport putnika i roba.


EkOlimpijada u Vrbasu i Topoli\nU septembru i oktobru održane su dve Eko olimpijade, u Vrbasu i Topoli, u organizaciji Olimpijskog komiteta Srbije, uz podršku kompanija Sekopak, Coca-Cola i Ambasade SAD-a u Beogradu. Gosti EkOlipijade bili su kajakaši Simo Boltić i Marko Dragosavljević, kao i Milenko Sebić, reprezentativac...\nMesec dana nakon potpisanog ugovora o međusobnoj saradnji između kompanije Sekopak operatera za upravljanje ambalažnim otpadom i JKP Čistoća, u centru Stare Pazove i u naselju Banovci Dunav, postavljeni su kontejneri za papir, karton, PET, Al limenke, upotrebljenu Tetra Pak ambalažu i staklo. ...\nPotpisan ugovor sa JKP Stara Pazova\nU okviru sajma privrede u Staroj Pazovi potpisan je ugovor o međusobnoj saradnji između kompanije Sekopak operatera ambalažnog otpada i JKP “Čistoća” Stara Pazova. Na sajmu je po prvi put promovisana primarna selekcija i odvajanje ambalažnog otpada. Potpisan ugovor će obuhvatiti postavljanje...\nKonferencija Zelena ekonomija\nU sredu 07. septembra u Radisson Blu Old Mill hotelu u Beogradu, u saradnji sa Danas konferens centrom i kompanijom Sekopak organizovana je konferencija “Zelena ekonomija i reciklažna infrastruktura. Na konferenciji su govorili Aleksandar Vesić pomoćnik ministra poljoprivrede i zaštite...\nSekopak na Beer festu\nSekopak je u saradnji sa Recan fondacijom učestvovao na ovogodišnjem Beer festu. Posetioci festival imali su priliku da odvajaju ambalažni otpad, a za određenu količinu prikupljenih limenki dobili su interesantne poklone. Promoteri Sekopaka šetali su sa mobilnim kantama i animirali...


Foto: Velibor Tripić/Arhiva | I prebijanje dugova gubi vrijednost\nDajana Vujatović 13.01.2022 11:00\nBANJALUKA - Unos obaveza za multilateralnu kompenzaciju počinje u 21. februara i trajaće do narednog dana, do 15 časova, a pred privrednicima i javnim sektorom u Srpskoj to je prva šansa za prebijanje dugova u ovoj godini.\nGoran Račić, predsjednik Područne privredne komore Banjaluka, u razgovoru za "Nezavisne novine" kaže da, kada su predlagali Vladi RS donošenje Zakona o multilateralnoj kompenzaciji, htjeli su da se putem kompenzacija značajnije utiče na poboljšanje likvidnosti kompanija, očekujući da će se naći mehanizmi da se sve kompanije i privredna društva uključe u taj sistem.\n"U početku je to bilo zadovoljavajuće, ali je svaka naredna kompenzacija imala sve manji broj prijavljenih učesnika i smatramo da se na tom pitanju mora nešto mijenjati. Ako se ovako nastavi, izgubiće značaj koji smo očekivali kada smo predlagali zakon, jer se prijavljuje mali broj firmi, zbog čega su rezultati multilateralne kompenzacije nezadovoljavajući", kazao je Račić.\nIstiče da Poreska uprava RS, ali i Vlada RS treba putem određenih mjera da primoraju sve privredne subjekte koje učestvuju u platnom prometu. "U prvoj godini kada je počela primjena Zakona o jedinstvenom sistemu za multilateralne kompenzacije i cesije, u Srpskoj smo imali najveći iznos kompenzovanih potraživanja", kazao je Račić i istakao da su tada bila predviđena samo dva kruga.\n"Mi smo tražili da se povećava broj multilateralnih kompenzacija u toku godine, ali kako prolazi vrijeme, sve manji broj privrednih subjekata uključuje se u taj sistem i zbog toga imamo rezultat koji bi, po našim procjenama, bio daleko bolji kada bi obuhvat bio veći", pojasnio je Račić


Gajić: Tužioca Borisa Pavlovića hitno staviti pod nadzor - Društvo - Dnevni list Danas\nPočetna » Društvo » Gajić: Tužioca Borisa Pavlovića hitno staviti pod nadzor\nPredsednik Pravnog saveta Narodne stranke, advokat Vladimir Gajić, pozvao je danas Apelaciono tužilaštvo da „hitno stavi pod nadzor“ tužioca Trećeg osnovnog tužilaštva u Beogradu Borisa Pavlovića.\n0Piše: Danas Online 26. novembra 2020. 09.01 Izmenjeno: 09.59\nVladimir Gajić Foto: FoNet / Nenad Đorđević\nOn je to uradio zbog njegovog postupanja u mnogim predmetima, a ne samo povodom naredbe osnovnog tužilaštva policiji da saslušava direktore škola u kojima su se nosile maske i koji su insistirali na poštovanju mera protiv epidemije.\n„Pavlović je predviđen za napredovanje, a već je izabran i u novi sastav Državnog veća tužilaca, pa bi utoliko pre on trebalo da bude predmet hitnog nadzora, kako bi se ustanovilo da li je u njegovom postupanju bilo nepravilnosti i nezakonitosti“, rekao je Gajić.\nGajić je ocenio da je apsurdna najava Apelacionog tužilaštva da će staviti pod nadzor rad Trećeg osnovnog javnog tužilaštva, odnosno zamenika tužioca koji je postupao po prijavi protiv direktora osnovnih i srednjih škola u Beogradu.\n„Postupajući zamenik tužioca nije preduzeo ništa bez odobrenja svog šefa Borisa Pavlovića“, naveo je Gajić.\nMediji su javili da je predsednik Sindikata zaposlenih u policiji Dejan Dukić podneo krivičnu prijavu kojom se direktori svih osnovnih i srednjih škola u Beogradu terete da „navodno protivzakonito teraju decu da nose zaštitne maske, čime se ugrožavaju zdravlje i život zaposlenih i učenika“.\nPolicija je potom po nalogu tužilaštva saslušala nekoliko direktora škola.\nMinistar prosvete Branko Ružić rekao je da je apsurdno pozivati direktore škola na policijske razgovore zato što poštuju mere Kriznog štaba i zahtevaju obavezno nošenje maski kao najvažnijeg sredstva protiv zaštite od virusa korona.\nApelaciono tužilaštvo saopštilo je da je počelo postupak hitnog nadzora Trećeg osnovnog javnog tužilaštva.\nBoris Pavlović, nadzor, Vladimir Gajić


Stano: EU žali što nema sporazuma, režim nalepnica ostaje na snazi - Radio Kosovska Mitrovica\nPortparol Evropske unije Peter Stano potvrdio je da režim nalepnica ostaje da važi, s obzirom na to da sporazum o trajnom rešenju za tablice između Beograda i Prištine nije postignut.\nPeter Stano je u saopštenju za medije naveo da EU žali zbog toga što na sastanku dvojice glavnih pregovarača u četvrtak u Briselu nije postignut dogovor o registarskim tablicama.\nOn je dodao da je Radna grupa o registarskim tablicama završila u sredu svoj rad ispitavši sve opcije za trajno rešenje ovog pitanja, a na osnovu standarda i prakse EU.\nU saopštenju se navodi da EU, kao posrednik, poziva glavne pregovarače dve strane da se narednih dana ponovo sretnu u Briselu kako bi se dogovorili o sledećim koracima radi postizanja dogovora.\n“EU i međunarodna zajednica očekuju da se obe strane uzdrže od bilo kakve unilateralne akcije, što bi moglo da ugrozi bezbednost na terenu i dodatno iskomplikuje dalji napredak u dijalogu”, navodi Stano u saopštenju.\nOn je preneo i da su glavni pregovarači takođe razgovarali i o drugim aktuelnim pitanjima, uključujući primenu ranijih sporazuma i pripremu terena za sledeći sastanak na visokom nivou, i dodao da će razgovori o tim temama biti nastavljeni narednih dana.


SBB fondacija donirala park u Kragujevcu | SBB\nKako bi stanovnicima Kragujevca omogućila da uživaju u druženju i igri na otvorenom, SBB fondacija je izgradila park-igralište u samom centru grada. Na druženju povodom otvaranja, prisutnima su dobrodošlicu poželeli predstavnici SBB fondacije i SBB-a, kao i grada Kragujevca, uz čiju je punu podršku ovaj projekat i realizovan.\n„Veoma nam je drago što smo se danas okupili povodom otvaranja 22. po redu parka koji smo donirali u Srbiji. Izgradnjom igrališta želeli smo da različitim starosnim grupama, posebno najmlađim sugrađanima, ali i onim starijim, obezbedimo kvalitetno mesto za igru, druženje i rekreaciju. Doniranje parkova širom Srbije je samo jedna od aktivnosti koju sprovodimo u okviru društveno odgovorne kampanje SBB fondacije „Ne prljaj. Nemaš izgovor!“. Cilj nam je povećanje ekološke svesti građana kao i podsticanje odgovornog ponašanja prema životnoj sredini.“ - istakla je Jovana Lukić, direktor SBB fondacije.\n„Ovo igralište rezultat je izuzetno dobre saradnje između našeg grada i SBB-a, koja će verujem i u narednom periodu biti nastavljena na obostrano zadovoljstvo. Samo ove godine Eko tim SBB fondacije, zajedno sa organizatorima Arsenal festa, JKP “Šumadija” i građanima Kragujevca, očistio je festivalski prostor oko Trga Toplovaca. Međunarodni dan čišćenja planete obeleželi zajedničnim umivanjem najlepšeg parka - Velikog parka iz 1898. godine. Kragujevac je ponosan i Park nauke koji smo, u dvorištu Prve kragujevačke gimnazije, dobili zahvaljujući konkursu SBB kompanije “Živi svoju ideju”. Po osnovu donatorstva SBB-a, krenulo se u petogodišnje uređenje enterijera Sportske hale “Jezero“. Zahvaljujem se u ime budućnosti Kragujevca koja će sve to umeti da ceni i poštuje.“ – naglasio je gradonačelnik Kragujevca, Radomir Nikolić.\nSBB fondacija je u periodu od četiri godine očistila 82 grada i odigrala predstavu „Ko to tamo prlja“ za 27.000 dece. Pored toga, proizvedeno je i podeljeno 40.000 eko kesa, donirano je 22 dečja igrališta širom Srbije, a u 2018. godini pokrenut je projekat „Ne prljaj. Nemaš izgovor! - IZAZOV!“ u kojem je do sada učestvovalo 52.328 dece iz 2522 odeljenja, odnosno 614 škola. U narednom periodu, fondacija će nastaviti da svojim aktivnostima širi svest o važnosti zaštite životne sredine, kako bismo našu zemlju učinili lepšim i boljim mestom za život.


Evropski komesra za ekonomska i monetarna pitanja Oli Ren na konferenciji za novinare u Briselu (arhivski snimak)\nEvropska komisija je u ekonomskom izvještaju za 2012. godinu predvidjela blagu recesiju u eurozoni i stagnaciju u širem dijelu Evropske unije.\nJoš jedan dan protesta u Grčkoj, koja se suočava sa jednom od najgorih kriza u modernoj istoriji. U zemlji koja je u petoj godini recesije, sa usvojenim oštrim mjerama štednje, nezadovoljstvo javnosti, kako se očekuje, biće samo još veće. Izgledi za ostatak Evrope nisu ništa bolji. Visoki zvaničnici Evropske unije kažu da je region u drugoj recesiji za tri godine. Podaci pokazuju usporavanje u eurozoni i stagnaciju u širem dijelu Unije. Poruka evropskog komesara Olija Rena u Briselu bila je sumorna.\n“U poređenju sa našom novembarskom procjenom, pogoršali su se tada iznijeti izgledi, a rizici po rast i dalje postoje. Istovremeno međutim postoje nagovještaji stabilizacije, naročito u skorije vrijeme”.\nEurozona je poslednji put bila u recesiji 2009 godine, kada se ekonomija smanjila za 4,3 odsto. Ekonomisti navode da je kombinacija visokog državnog duga i sve veće nezaposlenosti sada poništila bilo kakav oporavak od prethodne krize. Smanjenje bruto-društvenog proizvoda za 0,3 odsto u 2012. godini je međutim bolje od procjene MMF-a od 0, 5 odsto. I Ren smatra da bi dugoročni izgledi mogli da budu mnogo bolji, ukoliko se preduzmu prave mjere.\n“Ova blaga recesija mogla bi relativno kratko da traje pod uslovom da Evropska unija nastavi da donosi prave odluke o, naprimjer, jačanju finansijskih zaštitnih mjera, a članice nastave fiskalnu konsolidaciju i primjenu strukturnih mjera za podsticanje rasta i zapošljavanja”.\nEkonomska kriza vjerovatno će povećati jaz između bogatih ekonomija na sjeveru Evrope i onih na jugu koje moraju da otplate svoje dugove. Njemačka i Francuska će, po svemu sudeći, izbjeći recesiju ove godine, uz rast od pola procenta. Grčka ekonomija će se međutim smanjiti za više od 4, a portugalska za oko 3 odsto. Grčki dužnički problemi doveli su i do velikih gubitaka u evropskom bankarskom sektoru.\nNeki od najvećih zajmodavaca u regionu, od Njemačke do Francuske i od Britanije do Belgije, saopštili su da su izgubili milijarde dolara na otpisima na grčkim zajmovima. Direktori banaka takođe upozoravaju da su izgledi za ovu godinu neizvjesni, dok bi privatni vlasnici obveznica mogli da pretrpe dodatnu štetu ukoliko se grčka ekonomija ne oporavi.


PC Press » PC #145 | Računarske profesije\nPC #145 | Jelica Protić\nIzbor fakulteta sa kojim su suočeni osamnaestogodišnjaci omamljeni od maturskog slavlja i puni očekivanja nije nimalo lak. Od tog izbora zavise buduće šanse da se nađe dobro plaćen posao i ostvare sopstveni potencijali. Zato je ovo pravo vreme da se pozabavimo zanimanjima do kojih vodi višegodišnji boravak u amfiteatrima i fakultetskim vežbaonicama.\nNomenklatura zanimanja u našoj zemlji još je nepotpuna i neusaglašena sa realnim tržištem rada, pa ćemo pozvati u pomoć statističke podatke iz inostranstva. Po Forbs-ovoj listi 25 najbolje plaćenih zanimanja u SAD, lekari ubedljivo vode: od njih 15 sa vrha liste samo direktori (chief executives) na devetom i piloti na 13. mestu razbijaju monotoniju belih mantila, među kojima neprikosnovenu vodeću poziciju imaju hirurzi. Šta onda preostaje nama, čije je zanimanje i život vezan za računare?\nMada je Bill Gates i dalje među najbogatijima na svetu, sedenje za računarom vam najverovatnije neće obezbediti primanja koja garantuje boravak u operacionoj sali. Zanimanja vezana za računare nalaze se, ipak, u samom vrhu nekih drugih lista, o čemu smo pisali pre četiri godine, u PC #100. Radi se o profesijama sa najbržim rastom i najvećom perspektivom za otvaranje novih radnih mesta. Softverski inženjeri su među školovanim profesionalcima sa veoma dobrim platama, za kojima na tržištu radne snage postoji permanentna i neutoljena glad. Po nomenklaturi američkog biroa za rad, oni se dele u dve kategorije: softverskih inženjera za razvoj aplikacija registrovano je u maju 2007. godine 495.810, a softverskih inženjera za sistemski softver 349.140. Prosečne plate su im iznosile 85.660, odnosno 90.780 dolara godišnje. Od pre tri godine, broj ovih profesionalaca u Americi narastao je za skoro 170.000, a njihova prosečna godišnja plata tada je bila 70.900 dolara, što znači da su dobili i povišice.\nZbirne podatke za ovu profesiju zabeležili smo 2004. godine, kada je na Elektrotehničkom fakultetu počeo da radi Odsek za softversko inženjerstvo, zvanično promovišući naziv struke koja je u svetu već bila vrlo popularna. Na domaćoj sceni zanimanja vezana za računarstvo još nisu diferencirana na način na koji se to radi preko okeana, gde se u zvaničnoj nomenklaturi zanimanja može nabrojati barem 10 struka ove vrste koje u nazivu sadrže reč computer.\nUbedljivo prvo mesto po projektovanoj stopi rasta zauzima zanimanje koje ne sadrži ovu reč: „analitičar komunikacionih sistema i mreža“. Sa 216.050 zaposlenih stručnjaka ovog profila i očekivanim povećanjem od oko 53% do 2016. godine, ovaj stručnjak za „testiranje i evaluaciju LAN, WAN, Internet, intranet i drugih komunikacionih sistema, koji se bavi komunikacionim hardverom i softverom“ će biti dobro plaćen i u našim uslovima. Velika popularnost Odseka za telekomunikacije i informacione tehnologije, koji na Elektrotehničkom fakultetu neguje ove discipline, reflektuje globalne tokove i potrebe za profesionalcima.\nKada su u pitanju računarske nauke, informacioni sistemi i baze podataka, perspektive su izuzetne. U kategoriji „informatičar i administrator baze podataka“, u oblasti koju kod nas pokriva Fakultet organizacionih nauka, oko 542.000 zaposlenih može se nadati povećanju armije svojih kolega za 37%. Informatičara koji se bave istraživačkom delatnošću, za šta se kod nas obrazovanje stiče prvenstveno na Matematičkom fakultetu, ima oko 25.000, ali zato naučnici najbolje zarađuju: prosečna godišnja plata je skoro 94.000 dolara. Klasične inženjerske struke vezane za projektovanje hardvera dele se na inženjere računarskog hardvera (79.330 zaposlenih) i inženjere elektronike (133.870 zaposlenih).\nKoliko su veliki navedeni brojevi profesionalaca u Americi može se razumeti ako se zna da je na Elektrotehničkom fakultetu u 60-godišnjoj istoriji diplomiralo „svega“ 16.000 studenata, a da softverskih inženjera u SAD trenutno ima barem duplo više nego svih ikada diplomiranih na Beogradskom univerzitetu. Značajan deo naših diplomaca nije u Srbiji, već nadopunjuje prekookeanske brojke. Kada je nedavno jedna strana kompanija postavila pitanje za koje vreme bi se u Beogradu moglo okupiti i zaposliti 200 računarskih profesionalaca, predstavnici sva tri pominjana fakulteta našli su se na mukama: sa godišnjom produkcijom koja ne prelazi par stotina i sa odlivom mozgova, nisu mogli da kažu ništa dobro. Ipak, uz interesovanje za ovu vrstu studija, koje se uočava i kod privatnih fakulteta i visokih škola, broj stručnjaka ovih profila svakako će se povećavati u budućnosti.\nNajčešće pominjana reč u domaćoj univerzitetskoj javnosti ovih dana je akreditacija. Visokoškolske ustanove suočene su sa obimnim poslom sređivanja i prezentiranja dokumentacije o nastavnicima i studijskih programima, od skeniranja radnih knjižica, pa do predstavljanja studijskih programa na unificiran način i njihovog poređenja sa kompatibilnim programima u svetu. Akreditacija traje do 2009, a posle visokih škola pristupili su joj fakulteti, koji su prvi krug akreditacije okončali u aprilu. Na dan kada ovo pišem prvoj grupi fakulteta svečano se uručuju rešenja o akreditaciji. Sa Univerziteta u Beogradu prva rešenja za studijske programe koji pokrivaju elektrotehniku i računarstvo, kao i softversko inženjerstvo, primiće Elektrotehnički fakultet. Biće to potvrda da se višegodišnji rad na reformisanju ovih programa isplatio i da prvi diplomci koji su ih savladali i koji se ubrzano pripremaju za posao u Google-u, neće ostati singularitet...


Požar u Notr Damu: Da li je sakupljeno previše novca za obnovu? - Dnevni list Danas\nPočetna » BBC News na srpskom » Požar u Notr Damu: Da li je sakupljeno previše novca za obnovu?\nPožar u Notr Damu: Da li je sakupljeno previše novca za obnovu?\n2Piše: BBC News na srpskom 25. aprila 2019. 11.11 Izmenjeno: 28. aprila 2019. 04.03\n„Ne možemo da kažemo ljudima da prestanu sa donacijama ako i dalje ne znamo koliko će sve to koštati“, rekla je Lorans Livi iz Fondacije Nasleđe, institucije koja se baci zaštitom francuske kulturne baštine.\n„Troškovi će biti [najmanje] oko 300 miliona evra, a najviše oko 600 miliona evra, ali nam treba dva ili tri meseca da bismo znali koliko će sve tačno da košta“, izjavio je za BBC predsednik sindikata Paskal Eslan.\n„Kako da procenite neprocenjivo?“ rekao je Ričarf Vulf, arhitekta i stručnjak za očuvanje zgrada od istorijskog značaja.\nAlan Dejvis, drugi arhitekta koji se specijalizovao za očuvanje zgrada od istorijskog značaja, rekao je da, iako nema mnogo objekata koji mogu da se obnove samo od novca donatora, složeni radovi na restauraciji zahtevaju najviši nivo stručnosti.\n„Koliko košta da košta… ne možemo smanjivati troškove“, rekao je on.\nLorans Levi iz Fondacije Nasleđe kaže da građani „ne bi da se oslanjaju na procene onih koji nisu bili u katedrali i nisu videli kolika je šteta napravljena.“\n„Nismo prikupili previše novca jer ne znamo koliko će nam novca biti potrebno“, rekla je ona. „Još nema potvrđenih podataka. Govorimo o umetnosti i ručnom radu.“\n„Novac koji su donatori obećali pokazuje šta ljudi osećaju prema zgradama od istorijskog značaja,“ kaže Alan Devis.\n„Notr Dam ima nacionalni i međunarodni značaj.“\n„Čula sam za požar u Nort Damu i želela sam da pomognem“, napisala je u pismu koje je poslala uz donaciju od nekoliko evra 9-godišnja devojčica Kejtlin iz Britanije.\nNovac koji je doniran za Notr Dam otvorio je raspravu o tome da li bi bilo bolje da je taj novac potrošen na nešto drugo.\nGlumica Pamela Anderson rekla je da je bila na događaju na kom se skupljao novac za „decu koja pate u Marseju“ kada je „iznenada“ saopšteno da će novac biti skupljan za obnovu Notr Dama.\n„Nadam se da će se predomisliti i sredstva donirati tamo gde je to potrebno“, napisala je glumica.\nTokom vikenda, žuti prsluci – građani koji već mesecima protestuju u Francuskoj – žalili su se na to sa kakvom lakoćom su korporacije i bogati pojedinci skupili novac za zgradu, a istovremeno mesecima ignorišu proteste protiv poskupljenja.\nMarkus Rener, marketinški stručnjak iz Švajcarske, kaže da su kompanije obećale mnogo novca u kraktom vremenskom periodu.\n„Ne bih rekao da iza toga ne stoji dobra namera, ali možda je trebalo da dva puta razmisle. Kako znaju koliko je novca potrebno?“ kaže Rener.\n„To je zgrada, niko nije umro.“\n„Ono što se dogodilo Notr Damu je strašno, ali je velikodušnost ljudi širom sveta i svih religija zadivljujuća“, kaže Lorans Livi.\nVozač kompanije za dostavu novca uhapšen zbog sumnje da je ukrao tri miliona evra\n25. aprila 2019. u 15.12\nNe sekiram se da neki njihov „Vesic“ nece da ocisti kasu do poslednjeg Eura\n25. aprila 2019. u 23.59\nKo ce da da donacije za NASE spaljene manastire na KIM???Ko je iz Sveta izrazio zaljenje???Normalno je da pozar u Notr Damu katastrofa i to velika.


Žarić: Elektroprenos BiH su potcjenjivali, a najveći je investitor u zemlji - Akta.ba\nŽarić: Elektroprenos BiH su potcjenjivali, a najveći je investitor u zemlji\n11.08.2016. 13:37 / Izvor: Fena\nGeneralni direktor Elektroprenosa BiH Matan Žarić kazao je u intervjuu za Faktor da je prvi put od 2006. godine, kada je osnovana ova jedina zajednička kompanija Federacije BiH i RS-a, vanjski revizor dao nalaz i mišljenje bez ijedne rezerve ili preporuke.\n"Dobit kompanije u 2015. godini je bila oko 6,5 miliona KM. Prema zakonu, za rezerve i zdvajamo oko pet posto, a ostalu smo dobit, po zaključku Skupštine društva koju čine dva premijera, podijelili dioničarima, prema odnosu 3,5 miliona KM Federaciji BiH i oko 2,5 miliona KM RS-u", kazao je Žarić.\n"U jednom momentu smo imali strah da li ćemo uspjeti obučiti sve ljude. Nećete vjerovati šta nam se dešavalo. Primimo radnika, a on drugi dan traži nazad svoju knjižicu. Bilo je pet-šest takvih slučajeva, jer je trebalo ući u trafostanicu i raditi, a oni koji su bili priučeni elektrotehničari ili sa kupljenim diplomama, nisu imali znanje ni iskustvo za taj posao", istakao je Žarić.\n"Kada smo krenuli s ulaganjem imali smo na raspolaganju oko 280 miliona KM, s tim da se svake godine ponovo izdvajaju sredstva kroz amortizaciju i ostalo, pa je taj iznos i ove godine bio oko 250 miliona KM. Čim je došla ova uprava, raspisali smo niz tendera, proveli kompletnu proceduru oko javnih nabavki i uspjeli do sada potpisati ugovore ukupne vrijednosti od 150 miliona KM. Radi se uglavnom o izgradnji 110 trafostanica, a trenutno radimo na njih 25. To se trenutno ne radi nigdje u regiji i najveći smo investitoru zemlji. Također, radimo izgradnju dalekovoda, a dobar dio ugovora odnosi se i na rekonstrukciju i izgradnju zgrada, nabavku opreme i drugo. Trenutno u proceduri imamo oko 50 do 60 miliona KM nabavke", kazao je direktor Elektroprenosa BiH za Faktor.\n"Procedure nikako ne možemo da dovedemo do kraja zbog manjkavosti i nedorečenosti Zakona o javnim nabavkama. Otvara se mogućnost da se svako može žaliti i svi to koriste bez ograničenja. Procesi se zbog toga obustavljaju, vraćaju na početak i to nam otežava rad", rekao je Žarić.


U prodaji se pojavio TV-box MINIX NEO X39 sa moćnim SoC Rockchip RK3399!\nNovi Android TV-box MINIX NEO X39, o kojoj nije bilo podataka nakon prošlogodišnje izložbe IFA, pojavio se danas u prodaji u službenoj trgovini MINIX na Aliexpressu. Uređaj je sa klasičnim dizajnom kućišta MINIX, koji ima USB Type-C priključak koji vam omogućuje gledanje 4K videa pri 60 sličica u sekundi, a također ima i HDMI 2.0 video izlaz, tako da istovremeno možemo na njega spojiti dva monitora. Najmoćniji SoC iz kompanije Rockchip RK3399 nije postigao komercijalni uspeh u ostalim proizvodima, ali se nadamo da će nas MINIX-ovi programeri iznenaditi i iskoristiti ogroman potencijal ovog procesora.\nAndroid TV-box MINIX NEO X39 pokreće Rockchipov šestjezgreni SoC RK3399 čipset koji posjeduje klaster od dva ARM Cortex-A72 procesora koji mogu dostići 2.0GHz i još jedan klaster sa četiri ARM Cortex A53 procesora. Ima snažni Mali-T860 MP4 GPU sa podrškom za dekodovanje H.265/H.264 i VP9 video kodeka rezolucije do 4K @ 60fps. Ima ugrađeno i 4 GB LPDDR4 RAM-a i 32 GB memorije za skladištenje podataka eMMc 5.1, koji se mogu dodatno proširiti dodavanjem memorijske kartice u ugrađeni čitač microSD kartica.\nNa uređaju od bežične povezanosti, ovaj Android TV-Box poseduje snažni integrisani MiMo 2 × 2 BC Dual Band WiFi modul sa vanjskom antenom i Bluetoothom 4.1. Od priključaka poseduje tri USB 2.0, jedan USB 3.0, USB Type-C, gigabitni mrežni konektor, SPDIF izlaz za digitalni audio i HDMI 2.0a priključak za video.\nTV-box pokreće već vremešni Android 7.1.2 operativni sistem i uključuje osnovni infracrveni daljinski upravljač.\nNovi TV-box MINIX NEO X39 možete kupiti u službenoj trgovini MINIX na Aliexpress.com za visoko paprenih 179,9 dolara na ovom linku.\nUgoos X3 PRO, Amlogic S905X3, TV Box, 4GB...


’’EU protiv jednostranih poteza’’\nEvropska unija, njene članice i institucije pozivaju Prištinu i Beograd da „deluju uzdržano i ne posežu za jednostranim potezima i porukama koji samo zaoštravanju napetosti“, izjavio je danas u Briselu portparol Evropske komisije Peter Stano povodom zahteva Prištine za članstvo u Savetu Evrope.\nStano je, na pitanje novinara kako EU gleda na poruku Srbije da će oštro uzvratiti na takav potez Prištine, rekao da EU nije članica Saveta Evrope i ne može da se o tome izjašnjava.\nPredsednik Srbije Aleksandar Vučić ocenio je da je Priština, zahtevom za prijem u članstvo Saveta Evrope, pokazala da je srušila Vašingtonski sporazum i upitao predstavnike medjunarodne zajednice zbog čega pozivaju Beograd na razgovore kada kosovski Albanci sruše sve ono što potpišu.\n„Brutalno su ga pogazili i pregazili, ne sekiraju se ni za šta. Posle 10 godina gaženja Briselskog sporazuma sada su zgazili i Vašingtonski sporazum a Rezoluciju 1244 (saveta bezbednosti UN) nikada nisu ni poštovali“, rekao je Vučić.\n22.05.2022 Otac Ilarion novi vladika SPC na Kosovu (1556)\n22.05.2022 Sveti Nikola obeležen u Prištini, Kosovu Polju, Banjskoj (257)


Skoro nevidljivi: Rusi napravili novi materijal za skrivanje vojne tehnike | Vestinet.rs\nPočetna TEMA DANA\tSkoro nevidljivi: Rusi napravili novi materijal za skrivanje vojne tehnike\nTenk T72 – foto: EPA/Maxim Shipenkov\n„Trenutno je kompanija-proizvođač CKB RM (deo ‘Roselektronike’) spremna za serijsku proizvodnju novog materijala napravljenog na bazi niti sa nanostrukturisanim feromagnetnim mikrokablovima“, navodi se u saopštenju holdinga.\nRanije je komandant 11. tenkovskog puka SAD, pukovnik Skot Vudvord priznao da su ruski radio-elektronski sistemi bolji od američkih. Prema njegovom mišljenju, novi ruski radari imaju mogućnost da otkriju protivnika bez obzira na vrstu kamuflaže.\nPosebno su ugroženi tenkovi i oklopna vozila, opremljena aktivnim sistemima zaštite od protivtenkoviskih navođenih raketa. Uzrok toga su senzori i radari za otkrivanje leteće municije.


Vesti online / Vesti / Svet / Makronova politička katastrofa: Iskra koja bi mogla da "zapali" Balkan?\nMakronova politička katastrofa: Iskra koja bi mogla da "zapali" Balkan?\nGovor Emanuela Makrona u Evropskom parlamentu je bio hitac kojim je označen start predizborne kampanje za izbore za Evropski parlament 2019. To za Dojče vele piše Ivan Krastev, direktor Centra za liberalne strategije u Sofiji i jedan od osnivača trusta mozgova Evropski savet za spoljne odnose.\nPolitička poruka francuskog predsednika mogla bi da pogorša situaciju u regionu: Emanuel Makron\nKako navodi, reči francuskog predsednika imaju eksplozivnu snagu koja može da zaoštri krizu na Zapadnom Balkanu, što slabi i pozicije EU u regionu.\n- I pošto smo čuli lepi govor, još uvek ne znamo da li će francuski predsednik pokušati da u Evropi učini ono što je pokušao u Francuskoj pre samo godinu dana. Da uništi postojeće političke stranke i da stvori novu proevropsku platformu čije je jezgro odbacivanje statusa kvo. Da li će rizikovati da do te mere izazove stranke konzervativnog centra, koje su na vlasti u velikom delu Evrope, da će doći do zle krvi između njega i kancelarke Angele Merkel? I kako će se postaviti prema sve većoj zategnutosti između Istoka i Zapada u Evropi? Kako će u evropski projekat uneti novu demokratsku energiju, posebno u društvima koje njegove govore čitaju samo kao prevode? - navodi Krastev.\n* Francuska protiv ulaska Balkana u EU\n* Emanuel Makron - novi evropski vođa\n* Šta zapravo znači Makronovo "stop" i ko je još protiv Balkana u EU?\nKako dodaje, već stolećima, u Francuskoj postoji jaka povezanost politike i poezije - i Emanuel Makron je veran toj mešavini.\n- Dokazao je da ima i talenta za dramatizaciju kada je govorio o evropskom novom "građanskom ratu" i opasnostima nacionalizma i rekao da ne želi da pripada "generaciji mesečara". Postao je neugodan za svoje političke protivnike na desnoj strani političkog spektra u Evropi jer se pozicionirao kao zaštitnik evropskih vrednosti, ne samo spram autoritarnih vladalaca van Evrope (Rusija, Kina, Turska), već i protiv "iliberalnih" kod kuće (Mađarska, Poljska). Stekao je poene i političkim pragmatizmom kada se udaljio od klasičnog federalističkog diskursa koji zagovara većina francuskih progresivaca i nije argumentovao samo u korist "Sjedinjenih Evropskih Država" već i za zajednički evropski digitalni porez koji bi ojačao Brisel - ističe Krastev.\nAutor teksta ističe da se francuski predsednik opredelio za ulogu opreznog vizionara.\n- On je političke opcije za koje se zalaže nagovestio umesto da ih jasno izgovori. Njegov govor je bio retorički snažan, ali su posebno upadljive bile stvari o kojima Makron nije govorio. Francuski predsednik je bio sumnjivo tih kada se radi o reformi evrozone koja je bila glavna tema njegovog govora na Sorboni prošle godine. Njegovo ćutanje je jasan signal za teškoće u nemačko-francuskim pregovorima o evropskoj monetarnoj uniji. On takođe nije govorio ni o stavu Evrope o slobodnoj trgovini i bio je politički neprecizan kada je govorio o migraciji ili temi odnosa Evrope i SAD - piše Krastev.\nOn podseća i da je general Šarl de Gol jednom primetio da pravi vođa uvek ima nekog aduta u rukavu, iznenađenje koje drugi ne mogu da shvate, i koje može da dovede javnost u stanje oduševljenja.\n- Iznenađenje koje je Makron izvadio iz rukava bila je njegova poruka o budućnosti širenja EU. "Neću da se Balkan okrene Turskoj ili Rusiji", rekao je francuski predsednik u Strazburu. No, dodao je i da neće Evropu koja već i sa 28 (uskoro 27) članova loše funkcioniše i koja bi ipak odlučila: "Možemo u trku da povećamo broj članova na 30 ili 32 - sa istim pravilima". Ima nečeg u tome. Većina Evropljana bi mu dala za pravo kad kaže da nema smisla da se govori o proširenju ako još nema odluke o tome šta bi Unija uopšte trebalo da bude. Trenutno definitivno nema oduševljenja za proširenje - bez obzira da li se govori o Balkanu, Turskoj ili Ukrajini. Upitani za želje o budućoj veličini EU, mnogi evropski birači bi radi bili za njeno smanjenje, a ne za proširenje - navodi Krastev.\nPrema njegovim rečima, konkretno dejstvo Makronove poruke je pollitička katastrofa.\n- Primedba Žan-Klod Junkera da je jedina alternativa za integraciju Balkana u EU rat u regionu, paradni je primer za banalnost kao spas u poslednji čas. Jer, Makronova poruka nosi u sebi iskru koja bi mogla da dodatno pogorša stanje u regionu. Bugarska, koja trenutno pedsedava Evropskom unijom, ima sve razloge da optuži Makrona da će pažljivo pripreman samit o Zapadnom Balkanu koji se održava u maju delovati kao vic. Evropska komisija ima razloga da Makronovu primedbu shvati kao zabadanje noža u leđa. Proevropski reformisti u balkanskom regionu imaju sve razloge da optuže Makrona da im potkopava pozicije. "Konstruktivna višeznačnost" je dugo bila strategija koju je Brisel preferirao u ophođenju sa Balkanom. Kada se radi o članstvu država Zapadnog Balkana u EU, političari EU rado kažu da je jedino pitanje: "kada?" - U stvarnosti niko, ni u Briselu ni u Beogradu, ne veruje da će 2025. neka od tih zemalja biti članica EU. No, dok se igra EU dosad zvala "vrata su otvorena", Makron je rešio da ih zatvori - bar na trenutak. Ne možemo ga zbog toga optuživati. Ali ono što mu možemo zameriti jeste da "zamrzavanje" proširenja bez alternativne strategije može doprineti produbljivanju krize na Balkanu i slabljenju pozicije EU u regionu. Bilo je jasno i da, kada Makron, obražajući se biračima, govori o "Evropljanima", misli pre svega na birače iz Zapadne Evrope - zaključuje Krastev.


Vesti online / Sport / Fudbal / Liga Evrope: Atletiko i Olimpik u finalu\nLiga Evrope: Atletiko i Olimpik u finalu\nArsenal nije uspeo da se pridruži Liverpulu u završnicama evropskih kupova, sa druge strane madridski Atletiko baš kao i njegov gradski rival Real uspeo je da se domogne finala - "jorgandžije" će se 16. maja na stadionu "Park Olimpik" u Lionu boriti za vredni pehar Lige Evrope pošto su u revanš utakmici polufinala savladali londonske "tobdžije" sa 1:0.\nAkcija za pobedu: Dijego Kosta zatresao mrežu Arsenala\nTrenutak odluke dogodio se u finišu prvog poluvremena, kad su gosti čekali odlazak u svlačionicu. Trenutak nepažnje odbrane Arsenala iskoristio je sjajni Grizman da "spoji sa golom" Dijega Kostu, a ovaj je vešto savladao golmana Ospinu.\nArsenal je kao i u prvom susretu u Londonu (1:1) imao inicijativu tokom većeg dela utakmice, ali svi njihovi napadi završavali su se daleko od gola Jana Oblaka.\nEkipa Dijega Simeonea će u finalu podeliti megdan sa Olimpikom iz Marseja, koji je u Salcburgu kapital od "plus dva" izgubio u 53. (Hajdara) i 65. minutu (autogol Sara). Što Red Bul nije načinio totalni preokret ili bar stigao do penala krive su ruske sudije koje su francuskom timu poklonile nepostojeći korner posle kojeg je portugalski defanzivac Rolando postigao gol za 1:2 i - plasman u finale.


PSA grupacija traži partnera koji će je učiniti jačom, FCA grupacija otvorena za nova partnerstva! – Vrele gume\nmar. 11, 2019 u 7:23 pm\nPSA grupacija traži partnera koji će je učiniti jačom, FCA grupacija otvorena za nova partnerstva!\nMaserati ostaje u vlasništvu FCA grupacije\n11 marta, 2019 1 komentarAlijansaAutoindustrijaautomobiliFCAGMPartnerstvoPSASaradnjavestiVrele Gume\nFormiranje alijansi kao da je postalo novi trend u automobilskoj industriji. Izvršni direktor PSA grupacije, Karlos Tavarez je nedavno izjavio da je njegova kompanija u potrazi za partnerom koji će je učiniti jačom. Takođe, cilj je da se tom saradnjom proširi uticaj PSA grupacije van Evrope.\nKako prenosi Bloomberg, PSA grupacija razmišlja o saradnji sa nekoliko drugih brendova. Potencijalni partneri PSA grupacije bi mogli biti FCA, General Motors i Jaguar Land Rover. Međutim, uticaj britanskog brenda na tržište Severne Amerike je znatno manji nego što je to slučaj sa prethodna dva automobilska giganta. Da napomenemo i to da je sve ovo još uvek u fazi razmatranja.\nSa druge strane, FCA grupacija je otvorena za saradnju, ako to za cilj ima njeno jačanje. To je rekao izvršni direktor FCA grupacije, Majk Menli tokom Sajma automobila u Ženevi. „Imamo jaku, nezavisnu budućnost, ali ako postoji partnerstvo, saradnja ili spajanje koje će nas učiniti još jačim, svakako ću to razmotriti“.\nPrethodnik Majka Menlija, pokojni Serđio Markione, nekoliko puta je pokušao da formira alijansu sa drugim brendovima. Međutim, on u tome nije uspeo.\nTakođe, šef FCA grupacije je naveo da ne postoje planovi za prodaju brenda Maserati. On je time demantovao navode da Geely grupacija želi da kupi taj brend. Za sada je FCA grupacija fokusirana na to da njeni automobili ispunjavaju nove standarde o emisiji štetnih gasova u Evropi i na elektrifikaciju.\n12 marta, 2019 у 09:49\nNekad su Citroen i Maserati saradjivali, bilo bi lepo videti neki buduci SM\nAlfa Romeo opoziva više od 60.000 primeraka Giulia i Stelvio\nDa li je BMW X7 najbolji luksuzni SUV sa tri reda sedišta?


1,1 milion lekova zaplenjeno je od početka godine u Srbiji\nPljačkanjem bolnica ili apoteka šverceri dolaze do većih količna lekova koje dalje preprodaju.\n- To su lekovi koji služe da smanje napetost, nervozu, anksioznost i zloupotreba je takođe rasprostranjena od tih lekova, a osoba kada popije "ksalol", "bensedin" ili "rivotril" smiri se u kraćem roku. Uglavnom ih uzimaju zbog napetosti, nervoze, anksioznosti, ali ti lekovi dovode do druge vrste zavisnosti, zavisnosti od benzodijazepina - dodaje naša sagovornica.\nNovljanin u autobusu prevozio 15.000 tableta za potenciju\nSrpski carinici zabeležili BIZARNU ZAPLENU čija vrednost se meri MILIONIMA EVRA\n- I onda je retkost da je osoba samo zavisna od "tramadola". Oni krenu sa zloupotebom "tramadola", ali vrlo brzo počnu da uzimaju heroin i onda se te osobe leče od heroinske zavisnosti - dodaje ona.\nNA ULOŽENI EVRO ZARADE DVA Ovo je unosniji ilegalni biznis od PRODAJE DROGE\nNa ''Gradini'' zaplenjena dva kilograma tableta za potenciju\nBugari na Gradini rekli da nemaju ništa da prijave, a u gepeku krili 2.000 DELOVA ZA BOJLERE\nSprečen šverc robe vredne 28 miliona dinara


Jordanac Muhammed Alhnaiti tražio od porodice da sa njim u mezar spuste vojnu uniformu koju je nosio boreći se za BiH – Naš Haber\nNakon završetka agresije Alhnaiti Muhamed nastavlja pomagati u obnovi porušenih vjerskih objekata. Koristeći svoje znanje iz arhitekture priključuje jednoj humanitarnoj organizaciji i pomaže izgradnju i obnovu brojnih džamija. Kasnije je svoju humanitarnu misiju nastavio i na Kosovu gdje je pomogao izgradnju velikog broja džamija.\nAllahovom odredbom, u februaru 2016 godine, nakon što je teško obio, naš brat Muhammed je u Jordanu preselio na ahiret. Oporučio je svojoj porodici da sa njim u mezar spuste vojnu uniformu koju je nosio boreći se za Bosnu i Hercegovinu i Bošnjake (Kada se vratio kući u Jordan Alhnaiti je sa sobom donio bosansku ratničku uniformu, nije dao da se opere, oporučio je svojoj porodici da mu je stave pod glavu u mezar kada preseli na ahiret).


Ministarka rudarstva i energetike Srbije Zorana Mihajlović rekla je danas, posle potpisivanja ugovora o izgradnji nove toplane na biomasu u Majdanpeku, da će vlada nastaviti da ulaže u sektor daljinskog grejanja u Srbiji“, saopštio je njen kabinet.\nCilj je, prema njenim rečima, da sve toplane u Srbiji, a u mnogima se i dalje koristi najprljavije fosilno gorivo, u narednim godinama koriste obnovljive izvore za proizvodnju energije i da se učini sve „da u narednim godinama Srbija bude zelena, a ne crna ili siva“.\n„Nemačka je naš najveći i najznačajniji partner od svih zemalja u Evropi i sve što zajedno radimo u energetici tiče se svakog pojedinca, posebno u momentima ozbiljne energetske krize u kojoj se ceo svet nalazi“, rekla je ona.\nRealizacijom tog ugovora, prema rečima predsednika Opštine Majdanpek Dragana Popovića, obezbediće se stabilno i sigurno grejanje narednih godina i decenija.\n„Imaćemo grejanje 24 časa za sve sugrađane. Ovo je samo jedan od projekata koji se realizuje uz podršku Ministarstva rudarstva i energetike“, rekao je Popović.


Izvor: Svet plus, 27.Mar.2020, 20:04 (ažurirano 02.Apr.2020.)\nSpot za pesmu Gagarin u izvođenju Pinkovih zvezdica Tome Milovanović Sergej Pajić i grupa In Vivo >> Pročitaj celu vest na sajtu Svet plus << od danas će se naći na YouTube-u.\nIako je trenutak u kome izlazi pesma veoma težak i delikatan za čitav svet momci su odlučili da objavljivanje pesme ne odlažu već da pokušaju da svojoj publici pruže ono što dokazano leči dušu a to je muzika.\nSpot je sniman na više lokacija u Beogradu i prestonici Rusije - Moskvi.\nDeo teksta "Gagarina" je na ruskom jeziku, a pesma je posvećena prvom čoveku koji je odleteo u Svemir Juriju Gagarinu i izlazi upravo na dan godišnjice njegove smrti.\nIzvođači Gagarina su odlučili da sav prihod od You Tube pregleda doniraju Institutu za javno zdravlje Srbije.\nOvi mladi ljudi su već pokazali zavidan nivo društvene odgovornosti i solidarnosti koju ni pod kojim uslovima ne žele da stavljaju u prvi plan ali svojim primerom svakako su inspirisali mnoge da im se priključe.\n27.Mar.2020: Svet plus


KI BISKEJN - Novak Đoković plasirao se u finale Mastersa u Majamiju nakon što je prema očekivanjima savladao Mardija Fiša rezultatom 2:0, po setovima 6:3, 6:1. Kompletan tekst\nBEOGRAD - Trener Partizana Aleksandar Stanojević ocenjuje da je subotnji prvenstveni meč protiv Borca iz Čačka za njegovu ekipu mnogo važniji od revanša polufinala Kupa protiv Crvene zvezde, koji se igra naredne srede. Kompletan tekst\nBEOGRAD - Trener Crvene zvezde Robert Prosinečki kaže da više ne računa na levog beka Lija Adija zato što se još nije vratio u klub posle obaveza u fudbalskoj reprezentaciji Gane. Kompletan tekst\nBEOGRAD - Čelnici Vaterpolo saveza Srbije (VSS) i najboljih domaćih klubova zaključili su na sastanku u Beogradu da postoji čvrst stav da naša zemlja treba da ima predstavnike u Jadranskoj ligi sledeće sezone. Kompletan tekst\nBEOGRAD - Selektor muške odbojkaške reprezentacije Srbije Igor Kolaković objavio je širi spisak od 25 igrača na koje računa za Svetsku ligu. Kompletan tekst\nBEOGRAD - Ministarka omladine i sporta Snežana Samardžić Marković sastaće se u ponedeljak, 4. aprila, u Palati "Srbija", sa plivačem Miloradom Čavićem koji će tom prilikom potpisati dva ugovora, najavljeno je iz Ministarstva omladine i sporta. Kompletan tekst\nBEOGRAD - Revanš utakmica polufinala fudbalskog Kupa Srbije između Crvene zvezde i Partizana biće odigrana u sredu, 6. aprila od 17 sati, dok će duel Vojodine i Slobode Sevojna u Novom Sadu početi tri sata ranije. Kompletan tekst\nMAJAMI - Španac Rafael Nadal plasirao se u polufinale ATP turnira u Majamiju (Florida) pošto je jutros savladao českog tenisera Tomaša Berdiha sa 6-2, 3-6, 6-3. Kompletan tekst\nANKARA -Turski parlament usvojio je zakon protiv nasilja na fudbalskim utakmicama i drugim sportskim takmičenjima. Kompletan tekst\nMADRID - Napadači Real Madrida Kristijano Ronaldo i Karim Benzema neće zbog povreda igrati u predstojećoj prvenstvenoj utakmici protiv Sportinga iz Hihona, a očekuje se i da će propustiti meč sa Totenhemom, u četvrtfinalu Lige šampiona. Kompletan tekst\nMAJAMI - U finalu WTA turnira Masters serije 1000 u Majamiju (Florida), koji se igra za nagradni fond od 4,5 miliona dolara Kompletan tekst\nBERLIN - Disciplinska komisija Nemačke fudbalske federacije kaznila je igrača Bajera Leverkuzena Mihaela Balaka zbog uvreda koje je uputio fudbalerima Kelna. Kompletan tekst


Česi na ulicama: Zemane, ne damo javni TV servis\nBeta | 15. mar 2018.\nHiljade Čeha izašle su večeras na poziv umetnika i studenata na Vaclavski trg u Pragu da protestuju protiv predsednika Miloša Zemana i njegovih sve češćih nebiranih napada na novinare i češki javni TV servis uz parolu "Zemane, ne damo Češku televiziju".\n„Napadi predsednika Zemana na medija i slobodu govora u njegovom govoru na inauguraciji ponovo su potvrdili dugoročni trend napada punog mržnje na one novinare koji javnosti daju pluralni i nezavisni pogled na našu politiku i društvo. Izgleda da predsednik i njegovi politički saveznici žele da oni odlučuju šta je istina a šta laž i ne podnose kritiku“, objasnili su organizatori zašto zovu Čehe da protestuju na ulicama.\nNa Vaclavski trg oko 4.000 Čeha donelo je večeras i zastave Evropske unije, ambleme Češke televizije i transparente sa glavnom parolom protesta „Zemane ne damo ČT“, „Okamura – dijagnoza fašizam“, „41 godina totalitarnog režima je dosta“ ali i transparente protiv premijera u ostavci Andreja Babiša kome je Zeman poverio da ponovo sastavi vladu.\nUz glavne parole u odbranu novinara masa je skandirala Zemanu „Češka nije Rusija“, „Putinova drolja“, „Miloša u koš“ a takođe kao odgovor na komentare nekih političara ko ih plaća „Mi smo ovde besplatno“ i „Nismo septička jama“.\nUO RTS, treći put\nČeška Javni servis Miloš Zeman\n← U Subotici vlada novinarstvo nezameranja\nĐilas: Više nema zabrane za Pink, Infomer i Studio B →


RTV BUGOJNO - Karnevalska povorka uljepšala vikend u Bugojnu\nKarnevalska povorka uljepšala vikend u Bugojnu\tIstaknuto\nManifestacija je organizovana po petnaesti put u našem gradu. Rasplesana povorka maškara, predvođena Orkestrom Limene glazbe i Uskopaljskim mažoretkinjama, prošetala je centrom grada, a pozdravio ih je veliki broj građana koje hladno vrijeme nije spriječilo da prisustvuju ovom događaju.\nSvaka od četrnaest karnevalskih grupa predstavila se na bini nedaleko od zgrade Hrvatskog doma, gdje je organizovan poseban kulturno-zabavni program.\nPrusutne su zabavljali članovi grupe “Harmonija”, odnosno benda “Fuke”, a na poziv ovogodišnjeg kralja karnevala Mirka Ćalete, generalni pokrovitelji manifestacije načelnik Hasan Ajkunić i predsjedavajući Općinskog vijeća Igor Vrljić, predali su maškarama ključ grada, pa tako i općinsku vlast koja bi u njihovim rukama trebala ostati za vrijeme trajanja karnevalskih dana.Primopredaja je obavljena na simboličan način, kako je to bilo i svih ranijih godina.\nNaravno, maškare su i ove godine pokazale svu svoju kreativnost, nadajući se da će možda upravo njihove maske biti proglašene najboljima od strane Stručnog žirija, koji su činili naši sugrađani Greta Kuna, Vlado Gajić i Besim Muminović.\nNekima od njih se posrećilo, pa su tako za prvo mjesto nagrađeni članovi grupe “Baloni”, drugo mjesto osvojili su “Klaviri”, a treće grupa maškara po imenu “Bonie”.Specijalne nagrade organizatora Pokladnog karnevala dobili su “Zvonar”, grupa “Ovčice”, i djeca iz igraonice “Framice”, obučeni u kostime na temu “More”.\nViše iz kategorije: « U Bugojnu je održana Izvještajno –izborna Skupština Udruženja “Donna”\tSretan Medjunarodni dan radija »


Saradnja sa kompanijom Johnson Electric - Elektronski fakultet Niš\nVi ste ovde: Vesti 2018 Saradnja sa kompanijom Johnson Electric\nSaradnja sa kompanijom Johnson Electric\nStudenti Elektronskog fakulteta u Nišu imaće priliku da stručnu praksu obavljaju u kompaniji „Džonson elektrik“. Ovo je rezultat ugovora o poslovno-tehničkoj saradnji potpisanog između Elektronskog fakulteta i kompanije Johnson Electric.\nNakon posete studenata Elektronskog fakuteta u Nišu kompaniji Johnson Electric, pre par meseci, kada su studenti imali priliku da vide kako funkcioniše jedna od vodećih kompanija u gradu, naš fakultet je sada saradnju sa ovom kompanijom podigao na viši nivo.\nU petak, 14. septembra potpisan je ugovor o poslovno-tehničkoj saradnji, a ovim ugovorom, koji je ispred Elektronskog fakulteta potpisao dekan prof. dr Dragan Janković sa menadžmentom kompanije, utvrđuju se ciljevi, predmet i način dugoročne poslovne saradnje između dva uspešna kolektiva u našem gradu.\nSam ugovor doprineće saradnji dve strane u oblasti delatnosti visokog obrazovanja, a čiji je cilj unapređenje nastave i naučnoistraživačkog rada. Takođe, obezbeđena je saradnja u pogledu organizovanja stručne prakse, odnosno praktične nastave studenata fakulteta u pogonima Kompanije, kao i saradnja u realizaciji naučnoistraživačkih, razvojnih i inovacionih projekata na nacionalnom i međunarodnom nivou.


TotalCar.rs » Novi Volvo XC90 stiže 2014.\nNovi Volvo XC90 stiže 2014.\n0 komentara 6898 pregleda\nIako je XC90 na tržištu već čitavih deset godina, Volvo planira da naslednika aktuelnog modela predstavi tek 2014. godine. Kako bi zagolicao maštu ljubitelja ove marke, švedski proizvođač objavio je nekoliko skica mogućeg izgleda nove generacije svog SUV-a.\nVolvo XC90 imao je premijeru davne 2002. godine na sajmu automobila u Detroitu.\nAutomobil je blago redizajniran 2007, a umesto potpuno nove verzije, 2012. predstavljena je još jedna restilizacija koja treba da premosti period do pojavljivanja druge generacije XC90 na tržištu.\nŠvedski proizvođač nije objavio detalje o novom XC90, ali zna se da će to biti prvi model koji je baziran na novoj platformi SPA (Scalable Platform Architecture). Na ovoj platformi biće zasnovana i sledeća generacija modela Volvo S60, V70, XC60 i S80.\nTakođe, budući XC90 koristiće i novu generaciju četvorocilindričnih turbo-punjenih benzinskih i dizel motora koji će imali manju radnu zapreminu i potrošnju u odnosu na pogonske agregate koji pokreću aktuelne modele.\nJoš uvek nije poznato kako će izgledati druga generacija XC90, a u međuvremenu Volvo je objavio nekoliko skica kojima je želeo da pokaže neke od dizajnerskih ideja koje su u opciji.\nPeugeot Landaulet 184 putuje kroz vreme\nFiat Chrysler obustavlja proizvodnju u SAD\nHurracan – naslednik Lamborghini Gallarda\nFerrari 599 GTR Fiorano i njegov ”cvetni” tjuning\nOsveženi Chevrolet Cruze spreman za Njujork


Misija NATO-a odbrana slobodnih tržišta – Источно / Istočno\nMisija NATO-a odbrana slobodnih tržišta\nBANJALUKA – Prošlog mjeseca obilježena je 72. godišnjica od osnivanja NATO-a, a u središtu NATO-a u Briselu je krajem aprila državnom posjetom delegacije Sjeverne Makedonije NATO centrali obilježena i godišnjica pristupanja Sjeverne Makedonije ovoj alijansi.\nOva dva događaja su povod da se podsjetimo misije i ciljeva NATO-a kao organizacije od osnivanja do danas, kao i politike proširenja, odnosno primanja novih članova, kao i toga šta se zaista očekuje od BiH kroz Program reformi.\nTokom Drugog svjetskog rata zemlje Zapada i Sovjetski Savez sarađivale su protiv zajedničkog neprijatelja, nacističkih i fašističkih režima u Njemačkoj i Italiji, kao i protiv imperijalnog Japana. Međutim, čim je Drugi svjetski rat okončan, stari saveznici postali su novi rivali, jer se pokazalo da su ekonomski sistemi dva bloka i njihova ideološka podloga potpuno međusobno nekompatibilni. Zapadne zemlje su svoju ideologiju zasnovale na ideji slobodnih tržišta i slobodne volje građana da jedni sa drugima stupaju u ekonomske i svake druge odnose slobodnom voljom, a da ekonomija posluži kao materijalna osnova za stvaranje uslova za život i slobodu. Sovjetski Savez i njegovi socijalistički saveznici, temeljeni na ideologiji Karla Marksa i Fridriha Engelsa, smatrali su da su slobodna tržišta samo izgovor za kapitalističku eksploataciju radnika i bogaćenje elita na leđima radnog naroda, zbog čega su težili uništenju kapitalizma kao sistema i stvaranju ekonomskih odnosa u kojima bi radnici i seljaci bili centar svih društvenih odnosa. Iz ovih nepomirljivih ideoloških razlika nastao je sukob dva pogleda na svijet koji je nekoliko puta svijet doveo na ivicu rata. S tim u vezi Sovjetski Savez i zemlje u njegovoj zoni uticaja, i zapadne zemlje, predvođene SAD, osnovali su vojno-političke blokove kako bi se odbranili od prijetnje sa druge strane. Zapadni blok je u aprilu 1949. godine u Vašingtonu osnovao NATO savez, a u njega su uključili i svoje bivše neprijatelje – Njemačku i Italiju.\nIako je NATO prevashodno osnovan kao kontrateža Varšavskom paktu, mnogo ljudi ne zna da je odbrana slobodnog tržišta i svjetskog poretka zasnovanog na slobodnoj trgovini jedan od osnovnih zadataka NATO-a.\nJens Stoltenberg, generalni sekretar NATO-a, nakon sastanka sa Stevom Pendarovskim, predsjednikom Sjeverne Makedonije, 28. aprila u Briselu podsjetio je na agendu „Inicijativa NATO 2030“, čiji je osnovni cilj, kako je rekao, odbrana trenutnog međunarodnog poretka i pravila na kojima je on utemeljen.\nPrva rečenica u upravo objavljenom intervjuu Entonija Blinkena, državnog sekretara SAD, u emisiji „60 minuta“ američkog javnog emitera, je da je cilj SAD upravo odbrana ekonomsko-političkog sistema koji je Zapad osnovao nakon Drugog svjetskog rata, i spomenuo Kinu kao jedinog rivala.\n„Kina je jedina zemlja na svijetu koja ima vojni, ekonomski i diplomatski kapacitet da podrije sistem zasnovan na pravilima, koji nama toliko znači“, rekao je Blinken.\nBez obzira na to da li se slagali s ovakvim pogledom ili ne, jasno je da je NATO alijansa mnogo više od „običnog“ vojno bezbjednosnog saveza. NATO je sistem vrijednosti sa slobodnim tržištem u svom centru. U tom svjetlu treba posmatrati i politiku proširenja NATO-a, a koja je u aprilu, povodom godišnjice primanja Sjeverne Makedonije i posjete Pendarovskog, bila centralna tema.\nBiH je u Brisel 2019. poslala Program reformi, dokument koji bi trebalo da posluži kao osnova buduće saradnje s alijansom. O njemu smo na ovom mjestu pisali već nekoliko puta, a ovog puta ćemo samo podsjetiti da svako ko čita dokument treba da obrati pažnju koliko se prostora posvećuje ekonomskim reformama, demokratizaciji društva i građanskim slobodama. To je zato što se kompletan politički sistem Zapada temelji na ovoj vrsti ekonomskih odnosa, i svi javni resursi crpe svoju snagu iz njih, i stavljaju se u njihovu odbranu.\nNATO-u i zemljama koje ga podržavaju mnogo je važnije da BiH bude dio zapadnog vrijednosnog sistema nego formalno članica Alijanse. Imajući u vidu da je više od 70 odsto bh. ekonomije direktno vezano za NATO ekonomski prostor, može se izvući zaključak da je BiH već dio ovog bloka, a odnosi sa EU će tu vrstu odnosa samo dodatno formalizovati i učvrstiti.


Predstavništvo fonda za obrazovanje Roma počelo je kampanju "Obrazovanjem do posla", kao deo projekta "Pospešivanje zapošljavanja mladih Roma i Romkinja - faza 2".\nCilj kampanje je upoznavanje učenika sa mogućnostima koje su im na raspolaganju, motivisanje da nastave svoje obrazovanje, da odabiru srednju, visoku školu ili fakulteta u sklade sa svojim interesovanjima, sposobnostima, ali i potrebama na tržištu rada.\nU okviru romske zajednice čak 87 odsto populacije >> Pročitaj celu vest na sajtu Radio Televizija Vojvodine << ima samo osnovno ili niže obrazovanje, a manje od jedan odsto njih ima više i visoko obrazovanje, a slična je situacija i sa zapošljavanjem.\nRomi na novi posao čekaju u proseku mesec dana duže od opšte populacije, suočavaju se sa znatno višim stopama nezaposlenosti u svim starosnim grupama.\nIstraživanja pokazuju da Romi nemaju dovoljno informacija o postojećim merama podrške za osetljive grupe, da roditelji siromašnih učenika nisu na vreme informisani o svojim pravima i odgovornostima.\n"Učenici imaju pravo da koriste afirmativne mere kako bi upisali željenu srednju školu ili fakultet. Svi učenici romske nacionalnosti kada upišu srednju, visoku školu ili fakultet, mogu da se prijave na Konkurs za dodelu učeničkih i studentskih stipendija osobama iz osetljivih društvenih grupa, koje Ministarstvo prosvete objavljuje na početku svake školske godine", kaže Zorana Tomić, koordinatorka Predstavništva fonda za obrazovanje Roma.\n"U pitanju je Romski Memorijalni program univerzitetskih stipendija (RMUSP) koji sprovodi Fond za obrazovanje Roma (REF). Konkurs za ovu godinu otvoren još nekoliko dana, do 17. juna. Na sajtu https://www.romaeducationfund.org/rmusp-serbia/ moguće je pročitati više informacija o samom programu, ali i konkurisati za stipendiju", rekao je Gligorin.\nUkoliko učenik odluči da nakon završene srednje škole potraži posao, važno je da se upozna sa potrebama na tržištu rada kako bi mogao brzo da se zaposli u struci.\n"Želim da poručim svima da se isplati ulaganje u sopstveno obrazovanje, u budućnost. Ne treba ni pod kojim uslovima napuštati školovanje. Upišite školu, idite posle na fakultete, to možda nije garancija da ćete sutra živeti lakše, ali obrazovanjem dobijate mogućnost da pomognete pre svega sebi, zatim svojim roditeljima, a onda i da date svoj doprinos zajednici iz koje dolazite" istakao je Robert Kasumović, magistar farmacije.\nČak 87 odsto romske populacije ima samo osnovno ili niže obrazovanje, a manje od jedan odsto više i visoko obrazovanje Predstavništvo fonda za obrazovanje Roma, uz podršku programa Nemačke finansijske saradnje, koji implementira Nemačka razvojna banka KfW u ime Vlade Republike...


AKCIJA „OČISTIMO SRBIJU“ I NA STAROM GRADU – Stari grad\nStari grad » Vesti » AKCIJA „OČISTIMO SRBIJU“ I NA STAROM GRADU\nAKCIJA „OČISTIMO SRBIJU“ I NA STAROM GRADU\nPosted on 05. 05. 2010.\nPovodom predstojeće akcije kojom će se obeležiti 5. jun, Dan planete Zemlje, pod sloganom „Očistimo Srbiju“, svi gradonačelnici i predsednici u Srbiji oformili su štabove za što bolju koordinaciju između učesnika u akciji. Učesnici u ovoj velikoj ekološkoj akciji biće lokalne uprave, komunalna preduzeća i građani.\n„U akciji koja će se sprovesti i na našoj opštini uključeni su Savet za ekologiju opštine Stari grad, JP „Beograd vode“, JKP„Zelenilo Beograd“, JKP „Gradska čistoća“, Lučka kapetanija, rečna policija, odeljenje Crvenog krsta „Stari grad“, Komunalna inspekcija GO Stari grad, Prokredit banka i mnogi naši sugrađani“, kaže Risto Raco, koordinator akcije iz Veća opštine Stari grad.\n„Planirano je da se tog dana očisti sedam mini deponija na opštini, prostor oko Marine Dorćol, Ulica Mike Alasa, ugao Višnjićeve i Zmaja od Noćaja, plato ispred Turbeta i deo oko bivše firme „7. juli“ u čijim barakama danas žive Romi. Poseban akcenat u ovoj akciji stavljamo na čišćenje priobalja“, ističe Raco.\nOsim učešća komunalnih preduzeća u akciji će učestvovati i učenici osnovnih i srednjih škola sa Starog grada i članovi Društva za pomoć osobama ometenim u razvoju Stari grad. U akciji na nivou čitave Srbije biće podeljeno oko 100 hiljada rukavica i oko 50 hiljada kesa.\n„Cilj akcije jeste da animiramo građane da shavte značaj očuvanja svoje životne sredine, da čistim ulicama i ulazima po zgradama, kao i sadnjom drveća i cveća ulepšaju i sačuvaju naš grad“, kaže Risto Raco.\nGrađani koji žele da se priključe akciji nekom sugestijom, idejom ili samim učešćem mogu postali majl na adrseu: rraco@starigrad.org.rs.\nPrevious PostPrevious PREZENTACIJA GO STARI GRAD NA SERBIA OPEN-U\nNext PostNext PREDSTAVLJENA KAMPANJA „BEOGRAD EVROGRAD”


Vučić na otvaranju kuće bana Jelačića: Odnosi između Srba i Hrvata teško da su ikada bili sjajni, samo dijalogom možemo graditi poverenje | NS Reporter\nVučić na otvaranju kuće bana Jelačića: Odnosi između Srba i Hrvata teško da su ikada bili sjajni, samo dijalogom možemo graditi poverenje\nNOVI SAD – Predsednik Srbije Aleksandar Vučić i ministar spoljnih i evropskih poslova Hrvatske Gordan Grlić Radman prisustvovali su večeras u Petrovaradinu, svečanom otvaranju spomen doma bana Josipa Jelačića i njegovoj predaji na korišćenje predstavnicima Hrvatskog nacionalnog veća (HNV). Vučić je izjavio da je želja Srbije bila da pokaže, na najkonkretniji način, da može da rešava probleme hrvatske zajednice i da pošalje jasnu poruku da su pripadnici hrvatske nacije građani naše zemlje, da su neko ko treba da uživa sva moguća prava i neko čija je Srbija domovina.\n“Još od vremena rođenja bana Jelačića, tokom 19. veka, u vreme Prvog, Drugog svetskog rata, sukoba 90-ih…teško da bismo mogli po bilo kom pitanju da se saglasimo, da nađemo isto mišljenje i stav”, ukazao je on.\n“Da dobro razumemo da samo dijalogom, čuvajući mir, sigurnost i stabilnost Srbije i Hrvatske, počnemo da gradimo poverenje između nas. Da počnemo ne samo da čujemo, već i slušamo jedni druge da ponekad uđemo u cipele onog drugog i razumemo šta oni drugi osećaju”, rekao je Vučić.


RTCG - Radio Televizija Crne Gore - Nacionalni javni servis :: Fudbal :: Bećiraj: Idemo na pobjedu u Sofiji / print=true\n"NIJE VAŽNO KO ĆE DATI GOL" 20. 03. 2019. 19:18 >> 18:42 2\n"NIJE VAŽNO KO ĆE DATI GOL"\nBećiraj: Idemo na pobjedu u Sofiji\nNapadač reprezentacije Crne Gore Fatos Bećiraj rekao je da "sokoli" idu na pobjedu protiv Bugarske na startu kvalifikacija za Evropsko prvenstvo.\n"Želimo da pobijedimo, kao i uvijek, ali vidjećemo šta će se dogoditi. Remi? Prihvatili bismo ga, a možda i ne bismo. Sve zavisi kakva utakmica bude. Ovo je izjednačena grupa, sve ekipe vide šansu i bitan je svaki bod. Jedino Engleska kvalitetom odskače i veliki je favorit", rekao je napadač izraelskog Makabija iz Netanje.\nBećiraj rešeta mreže u Izraelu, vjeruje da će dobru formu potvrditi i u dresu sa državnim grbom.\nOn ističe da nije bitno ko će pogoditi u Sofiji, nego da ekipa zabilježi dobar rezultat.\n"Sigurno su težak protivnik, čvrsta su ekipa. Ipak, i mi imamo adute i idemo u Sofiju da odigramo najbolje što možemo. Da li ću dati gol ili ne, to nije najvažnije. Ne opterećujem se, ko god da počne utakmicu i zatrese mežu manje je važno, bitno je da ostvarimo cilj", zaključio je napadač "sokola".\nCrnogorski kadeti savladali BiH\nCrna Gora ostala na 64. mjestu


Saša Paunović kroz grupu građana koju predvodi, vraća se u Demokratsku stranku | Info centrala\nNaslovna Istaknuto Saša Paunović kroz grupu građana koju predvodi, vraća se u Demokratsku stranku\nPredsedništvo Demokratske stranke (DS) jednoglasno je donelo odluku da se grupa građana koju predvodi Saša Paunović integriše u DS, a odluka će biti verifikovana na prvoj narednoj sednici Glavnog odbora stranke.\nU saopštenju se navodi da DS nastavlja sa unutrašnjom reformom, formiranjem opštinskih, gradskih i okružnih odbora, prenosi N1.\nGrupa građana Saše Paunovića je prva od više udruženja i organizacija koje će se u narednom periodu integrisati u DS.\n„Rad na osnaživanju DS, ali i celokupne opozicije i građana za nas je prioritetan posao i sigurni smo da ćemo zajedničkim snagama smeniti režim Aleksandra Vučića i vratiti Srbiju među ekonomski stabilne, slobodne, pravno uređene evropske države“, navodi se u saopštenju.\nPrethodni tekstMinistarstvo objavilo da je u Siokovcu „Jadar Lithium“ vršio istraživanja, Jagodinci traže odgovore\nSledeći tekstU Jagodini je počeo sa radom NEGA TIM VSA koji pruža profesionalnu i licenciranu pomoć i negu u kući


22-01-2020 12:24 Svet Planeta\nRuski predsednik Vladimir Putin rekao je 2013. godine da je završio s predsednikom SAD Barakom Obamom i da će čekati dok Amerika ne izabere predsednika s kojim bi mogao da posluje.\n"Odustao sam od vašeg predsednika", rekao je Putin tadašnjem šefu "Eksona" Reksu Tilersonu, koji će kasnije postati državni sekretar predsednika Trumpa.\n"Sačekaću vašeg sledećeg predsednika i videću da li mogu da se sporazumem sa njim."\nTilerson će kasnije reći Trampu: "Jedino što Putin razume je istina i moć". Putin se, rekao je Tilerson, "budi svakog jutra pitajući: Gde Amerika ima problema? Idemo tamo da napravo da bude još gore."\nU vreme kada se Putin žalio na Obamu, Tramp se obraća Putinu u nadi da će ruski predsednik možda prisustvovati takmičenju Mis Univerzum koje je Tramp planirao u Moskvi.\nU tvitu 18. juna 2013. godine, Tramp je napisao: "Mislite li da će Putin otići na Mis Univerzum u novembru u Moskvi - ako ode, da li će postati moj novi najbolji prijatelj?"\nPročitajte OVDE šta to Putin lomi u Rusiji.\nIzvor: Kurir/Washington Examiner


Veracomp i Symantec potpisali ugovor o saradnji! - Veracomp - we inspire IT\nVeracomp i Symantec potpisali ugovor o saradnji!\nNakon dugogodišnje uspešne saradnje sa kompanijom Blue Coat koja je sredinom 2016. godine akvizirana od strane kompanije Symantec, zadovoljstvo nam je da objavimo da je kompanija Veracomp potpisala ugovor sa kompanijom Symantec za teritoriju Srbije, kao i regije (Crna Gora, Makedonija, Slovenija, BiH, Hrvatska, Albania).\nIzuzetno nam je drago da je Symantec prepoznao kompaniju Veracomp kao kompetentnog i fokusiranog distributera, na temelju čega partnerima u Adriatic regiji možemo da ponudimo celokupan Symantec portvolio vrhunskih i dokazanih proizvoda iz segmenta sigurnosti.\nS više od deset godina iskustva u radu s Blue Coat rešenjima, tržištu nudimo podršku u vidu tehničkih i prodajnih stručnjaka, uključujući dostupnost demo opreme, best practice saveta, presales aktivnosti i pružanje L1 i L2 podrške za bivše Blue Coat proizvode uz planirano širenje ekspertize i na ostatak portfolia.\nUkoliko želite da saznate više o Symantec liniji proizvoda, kontaktirajte nas putem formulara.


Napomena: Neke aplikacije i funkcije možda rade samo sa Wi-Fi, u zavisnosti od postavki uređaja ili putem mobilnih podataka plana.\nOneDrive za iOS probleme sa snimci kamere\nOtvorite aplikaciju OneDrive za kamere da biste ažurirali - iOS sprečava neke aplikacije sa sinhronizacijom u pozadini.\nOneDrive za probleme sa sinhronizacijom iOS\nOneDrive za iOS kamere otprema Pođite predugačka\nNe mogu da vide video zapisa ili slika sličica u OneDrive za iOS\nOvo će učiniti da svaki video zapisa koje snimite napredujete će se reprodukovati ispravno svuda. Mi shvatamo da imate video zapisi već u novom oblikovali, dok radimo da biste ažurirali OneDrive, možete da uradite sledeće da biste reprodukovali ove video zapise:\nPomerite se do video zapisa u OneDrive\nOneDrive za iOS aplikacija otkazuje\nAko OneDrive aplikacija ne pokrene ili čuva otkazuje, ponovo instalirajte aplikaciju:\nDeinstalirajte OneDrive aplikaciju tako što ćete pritisnuti i držati ikonu aplikacije OneDrive . Dodirnite „X” u uglu, a zatim na dugme Prihvati poruku o potvrdi da je izbrišete.\nProverite da li taj OneDrive je ažurirane omogućavanjem u vaš uređaj Postavke > Opšte > Osvežavanje aplikacija u pozadini.\nMožda će vam omogućavanju lokaciju usluge za OneDrive pomoći da, naročito ako je tokom sinhronizacije pozadinu. Možete da uključite lokaciju usluge ili isključite Postavke > Privatnost > Lokaciju usluge.\nNe možete da pristupite datoteke u OneDrive za iOS\nOneDrive za iOS nije moguće otpremiti datoteku\nPostoje ograničenja da imena datoteka koje možete otpremiti OneDrive. Pročitajte kompletnu listu imena nevažeći datoteka i tipove datoteka u OneDrive.


Oralni eksperiment sa ketaminom smanjuje nameru o samoubistvu - eKlinika\n14:30 - 17. 02. 2021.\nEksperiment sa ketaminom doveo do smanjenja ideja o samoubistvu Foto: Shutterstock\nSamoubistvo je glavna pretnja za javno zdravlje. Poslednjih godina, stopa samoubistava se povećala u svetu, što je tragično, jer taj fenomen se, kako ističu stručnjaci, ubrzava čak i među decom. Međutim, nova studija daje nadu za ovu crnu statistiku, a izvedena je na oralnom eksperimentu sa ketaminom.\nPreobražaj moćne hemikalije\nKetamin je moćna hemikalija, anestetik otkriven pedesetih godina prošlog veka, a mnogi ga smatraju sredstvom za smirenje konja ili kao nedozvoljenu drogu za zabavu. Nova studija pokazuje da oralne doze ketamina mogu dramatično da smanje nameru za samoubistvo kod pacijenata sa hroničnim samoubilačkim mislima. Poslednjih godina, reputacija ketamina pretrpela je svojevrsni preobražaj, zahvaljujući novim naučnim otkrićima o pozitivnim efektima koje može da ima na ljude sa mentalnim problemima. Veliko istraživanje pokazalo je da je ketamin sposoban i za lečenje teške depresije, između ostalih stanja. Iako se misteriozni mehanizmi koji stoje iza ovih efekata još uvek istražuju, američka Agencija za hranu i lekove FDA je 2019. odobrila upotrebu spreja za nos za depresiju, na bazi ketamina.\nBrzo otklanja ideje o samoubistvu\nPored toga, istraživači su otkrili da hemikalija brzo otklanja ideje o samoubistvu kod ljudi koji imaju takve misli – što je nešto što tradicionalni antidepresivi često ne uspevaju da postignu. Ipak, naučnici iskreno kažu da mnogo toga još uvek ne znaju koliko je ketamin efikasan u smanjenju samoubilačkih misli. Većina postojećih eksperimenata koji procenjuju efikasnost leka na samoubistvo doveli su ga do intravenske primene – izvodljive metode, ali i one koja je skupa, invazivna. Međutim, naučnici kažu da postoji još jedan, jednostavniji i jeftiniji način.\n– To je oralni oblik ketamina koji se može primeniti s lakoćom, a potencijalno je atraktivna opcija za lečenje samoubilačkih ideja. Međutim, vrlo malo studija je istraživalo kako izvesti oralnu upotrebu u malim dozama u lečenju samoubistva – naglašava istraživački tim University of the Sunshine Coast u Australiji.\nUčesnici studije patili od „hroničnog samoubistva“\nDa bi pomogli da se premosti taj jaz između delotvornosti i nedovoljno dokaza, istraživački tim, koji je vodio psihijatar dr Adem Can sa University of the Sunshine Coast, sproveo je ispitivanje u kojem su 32 odrasla pacijenta tokom 6 nedelja dobijali blage sub-anestetičke doze oralnog ketamina, pomešane u sok od pomorandže, a doziranje se povećavalo tokom eksperimenta.\n– Svi učesnici studije iskusili su ono što je poznato kao „hronično samoubistvo“ – konstantni nivo samoubilačkih misli koji se zadržavaju u umu tokom određenog vremenskog perioda, ali koji nikada ne prelaze u akutni ili ekstremni rizik od samoubistva. Ovi pacijenti su veoma dugo živeli sa takvim stanjem i imali su niz psihijatrijskih problema, uključujući promenu raspoloženja, anksioznost, poremećaje ličnosti, a mnogi od njih su i izgubili nadu u oporavak – objasnio je dr Can.\nZnačajno smanjenje ideja o samoubistvu\nUprkos hroničnoj prirodi njihovog stanja, eksperiment je dao značajne rezultate i pokazao brzo dejstvo. U proseku su pacijenti doživeli značajno smanjenje ideja o samoubistvu – sa visokog nivoa pre ispitivanja, na nivo ispod kliničkog praga, do šeste nedelje ispitivanja.\n– U medicini je ova stopa odgovora značajna, posebno s obzirom na to da su je imali pacijenti sa „hroničnim samoubistvom“, što može biti veoma teško za lečenje – navodi dr Adem Can.\nKetamin „ubija“ samoubilačke ideje\nKoristeći test specijalno dizajniran za merenje nivoa samoubilačke namere, istraživači su otkrili da su se posle šest nedelja lečenja ketaminom misli o samoubistvu spustile ispod granice za klinički značajne nivoe samoubilačkih ideja kod više od dve trećine (69 procenata) grupe. Naknadni test napravljen četiri nedelje kasnije, nakon četiri nedelje od konačne doze, uvideo je mali, ali značajan nalet samoubilačkih misli, što ukazuje da efekti ovog leka vremenom počinju da slabe. Bez obzira na to, čak i u ovom trenutku, to je još uvek bio pad od oko 50 procenata u samoubilačkim idejama, u poređenju sa nivoima pre lečenja, a popravile su se i sekundarne mere depresije i samoubistva.\nNisu zabeležene ozbiljne neželjene reakcije\nMeđutim, neki od učesnika imali su privremene neželjene efekte, posebno na početku studije, kada su se navikli na efekte leka. Neželjena dejstva su, između ostalog, uključivala pad energije i umor, nemir, anksioznost i vrtoglavicu. Ali ozbiljne neželjene reakcije, kako tvrde istraživači, nisu zabeležene, a grupa je generalno dobro podnosila lek. Štaviše, utvrđeno je smanjenje samoubilačkih ideja generalno što je u skladu sa onim što su pokazali prethodni eksperimenti, koji su primenjivali ketamin intravenskim putem.\nDokaz o dejstvu i praktičnosti oralne primene\nNa kraju, svi ovi nalazi su važni novi dokazi o tome šta ketamin može da postigne u kratkom roku, a takođe i koliko je praktična oralna primena.\n– Koliko nam je poznato, trenutna studija je prva koja je istražila izvodljivost, sigurnost i podnošljivost oralnog ketamina na „hronično samoubistvo“. Sve u svemu, oralni ketamin je doveo do značajnih kratkoročnih i dugotrajnih poboljšanja u samoubilačkim idejama, afektivnim simptomima, bolje stanju i socijalno-profesionalnom funkcionisanju u ovom uzorku odraslih sa istorijom „hroničnog samoubistva“ i velikim depresivnim poremećajem – zaključili su naučnici.


KOSTADIN VASIĆ Govedarica i trio koji on brani imaju zadatak da unište SDS i RS - Opcija\nPotpredsjednik SDS Kostadin Vasić izjavio je za Srpskainfo da je lider SDS Vukota Govedarica nastavio da provodi gubitničku politiku Mladena Bosića, Dragana Mektića i Aleksandre Pandurević.\n– Do sada se Govedarica nije miješao u svoj posao, jer je slušao Bosića i radio po njegovim direktivama. Mojim isključenjem iz stranke povukao je potez koji je nelogičan, ali za mene potpuno očekivan. Zaključak regije Birač je da predsjednik stranke, članovi Predsjedništva i Glavni izborni štab SDS treba da podnesu ostavku zbog katastrofalnog izbornog rezultata, što sam poslao u stranku pred Glavni odbor – kaže Vasić.\nOn navodi da ostaje pri svojoj izjavi da su pomenute osobe „grobari SDS, što će se vidjeti u narednom periodu“.\n– Ovo danas što je Govedarica uradio je prijetnja članovima Glavnog odbora kako će i oni završiti ako ne budu poštovali ovo četvoro ljudi – kaže Vasić.\nZa Srpskainfo kaže da dolazi sutra na sjednicu Glavnog odbora, jer smatra da mu to ne može zabraniti neko ko nije stvarao RS i SDS. Tvrdi da Govedarica, Bosić, Pandurevićeva i Mektić imaju zadatak da unište Srpsku i SDS.\n– Stvarao sam i Srpsku i SDS. Ako Glavni odbor, Predsjedništvo i Skupština SDS odluče da podržavaju gubitničku politiku Govedarice i Bosića, neka nastave tako, jer onda nama stvaraocima RS i stranke i nije tu mjesto – poručuje Vasić za Srpskainfo.\nVasić je, podsjetimo, izabran za narodnog poslanika u Skupštini RS.\nOn je juče za Srnu izjavio da je iz Srbije stigao zahtjev da se izrazi jedinstvo svih relevantnih političkih subjekata u Srpskoj, ali da to sprečava grupa funkcionera u SDS-u, koju predvode Dragan Mektić, Mladen Bosić i Aleksandra Pandurević, „koji rade po nalogu stranih obavještajnih službi”.


PKS osniva Sekciju za pomoć mladim preduzetnicima, a evo čime će se tačno baviti - Biznis Telegraf.rs\n18/01/21 | 16:18\nU Srbiji ima oko 20 odsto mladih koji su nezaposleni\n- Cilj nam je da unapredimo svest o značaju razvoja omladinskog preduzetništva u Srbiji, da mlade što više podstaknemo da, nakon završetka formalnog obrazovanja uđu u preduzetničke vode i započnu sopstveni posao - istakla je direktorka Sektora preduzetništva PKS Branislava Simanić.\nPreciziraju da će sekcija okupiti mlade ljude do 35 godina starosti, kao i startapove, a aktivnosti će biti usmerene na promociju preduzetništva i preduzetničkog duha, edukaciju, unapređenje znanja i veština.\n- Poseban fokus biće na procesima digitalizacije bez kojih je nezamislivo moderno poslovanje, a rad sekcije biće usmeren i na podršku mladima da digitalizuju poslovne procese kako bi njihovi biznisi bili konkurentni i održivi - kazala je Simanić.\nIstiče da je to način da doprinesu povećanju zaposlenosti i ekonomski osnažimo mlade ljude kako bi bili motivisani da ostanu u Srbiji.\nPKS će uskoro potpisati memorandume o saradnji sa fondacijom "Mozaik" i jednom od najvećih regionalnih organizacija mladih preduzetnika "Lonac", koji imaju više od 40.000 članova.\n- Naš cilj je da mladi ostanu u svojoj zemlji i svi zajedno treba da se potrudimo da stvorimo ekonomsko snažniji region Zapadnog Balkana i što bolje uslove za poslovanje - poručila je Simanić.\nU Srbiji ima oko 20 odsto mladih koji su nezaposleni od ukupnog broja stanovništva, podaci su istraživanja Krovne organizacije mladih Srbije (KOMS) "Mladi i preduzetništvo".\nKao jedan od osnovnih razloga za pokretanje biznisa navode da nisu mogli da pronađu adekvatno plaćen posao, dok su novac za počinjanje sopstvenog posla dobili od porodice ili prijatelja.\nNavode da u većini zemalja EU, samozapošljavanje i mere za pokretanje startapova uključuju vođenje kroz biznis planove, obuke i učenje kako bi se mladi usmerili na pokretanje poslova.\nDodaju da mnoge zemlje imaju politike koje, osim obuka i prenošenja znanja i finansijske podrške, uključuju pozajmice i fiskalne olakšice, kao i kontinuiranu pomoć i vođenje za pokretanje posla.


Apple od jeseni nastavlja sa programom pregleda snimaka Siri, ali najavljuje promene -\nApple od jeseni nastavlja sa programom pregleda snimaka Siri, ali najavljuje promene\nObjavljeno 29-08-2019 ; Autor: Oz_Admin | Komentari su isključeni na Apple od jeseni nastavlja sa programom pregleda snimaka Siri, ali najavljuje promene\nMobilni telefoni, 29.08.2019, 13:00 PM\nApple je najavio neke značajne promene u svom kontroverznom programu za ocenjivanje zvuka koji snima Siri, posle kritika koje su usledile zbog toga što je otkriveno da je kompanija zaposlila ljude da preslušavaju audio snimke korisnika prikupljene preko njenog virtuelnog asistenta Siri, i to bez znanja ili saglasnosti korisnika.\nOva današnja najava usledila je mesec dana nakon što je britanski Gardijan objavio da su ljudi koje je angažovao Apple preko partnerskih firmi, slušali privatne razgovore Appleovih korisnika koji su Siri davali glasovne komande, a sa ciljem poboljšanja kvaliteta odgovora Siri.\nIako su podaci koje su dobijali Appleovi saradnici anonimni i nisu povezani sa Apple uređajima, privatni razgovori (koji uključuju privatne razgovore između lekara i pacijenata, poslovne dogovore, kriminalne radnje, ljude koji imaju intimne odnose itd.), ponekad otkrivaju prepoznatljive detalje kao što su ime osobe ili medicinska dokumentacija.\nKao odgovor na reakciju koja je usledila posle izveštaja Gardijana, kompanija je brzo reagovala privremenim obustavljanjem programa početkom ovog meseca, najavljujući da će temeljno pregledati svoje prakse i politiku.\nApple je sada otkrio da namerava da nastavi taj program na jesen, ali tek nakon što u njega unese tri značajne promene.\nPrvo, Apple više neće podrazumevano zadržavati audio snimke Siri interakcija. Umesto toga, kompanija će nastaviti da koristi transkripte računara sa ciljem da poboljša uslugu koju Siri pruža korisnicima.\nDrugo, Apple će omogućiti korisnicima da odaberu da slušanje audio snimaka obavljaju ljudi kako bi se poboljšali odgovori Siri. Korisnici koji odluče da učestvuju u tome mogu odustati u bilo kojem trenutku.\nTreće, ako se uključite u program, samo Appleovim zaposlenima biće dozvoljeno da slušaju audio snimke vaših Siri interakcija, a ne kao do sada ljudima koje za potrebe Applea angažuju druge firme. Kompanija takođe namerava da briše snimke Siri kada utvrdi da su je korisnici slučajno pokrenuli.\nKao rezultat ovih promena, najmanje 300 Appleovih saradnika u Evropi koji su bili deo programa kompanije Apple izgubilo je posao.\nOsim što je najavio promene, Apple je takođe rekao i da Siri nikada nije korišćena izvan kompanije:\n„Kada skladištimo podatke Siri na naše servere, ne koristimo ih za pravljenje marketing profila i nikada ih nikome ne prodajemo. Podatke Siri koristimo samo za poboljšanje Siri i neprestano razvijamo tehnologije kako bismo Siri učinili još privatnijom.“\nSledeće ažuriranje softvera za iOS za iPhone očekuje se početkom oktobra, a to bi moglo biti ažuriranje u kome ćemo videti najavljene promene.\nApple nije jedina veća tehnološka kompanija koja je uhvaćena u slušanju snimaka pametnih asistenata i koja je zbog toga bila primorana da razmisli o svom pristupu pregledavanju audio snimaka korisnika.\nRanije ovog meseca, Google je privremeno zaustavio program za Googleovog pomoćnika koji je funkcionisao na sličan način. Amazon je takođe promenio podešavanja tako da korisnici mogu da zabrane da ljudi preslušavaju snimke Alexe.\n« Francuska policija krišom uklonila malver RETADUP sa 850000 zaraženih računara\nAstronaut NASA optužena da je iz svemira pristupala bankovnom računu bivšeg supružnika »\nIT vesti (3.204)


Zatvaranje prvog kola Cvajte na Švarcvaldu\nNemačka Author:\tCentrala Bg - 27/07/2015\nNajbolji deo fudbalskog ponedeljka je veče kada se po već ustaljenom običaju igra jedna utakmica druge nemačke Bundeslige, odnosno popularne Cvajte.\nOvoga ponedeljka u prvom kolu nove sezone, čast da pruže zadovoljstvo svim pravim ljubiteljima fudbala imaju Frajburg i Nirnberg na Švarcvald stadionu u Frajburgu.\nFrajburg je posle šest uzastopnih sezona ispao iz Bundeslige, ali se od menadžera Kristijana Štrajha i ekipe očekuje da se ekspresno vrate nazad. Ekipa je u tom periodu najbolji plasman ostvarila u sezoni 2012/13 kada je završila na petom mestu.\nLetošnje ispadanje iz Bundeslige je četvrto koje je ovaj tim doživeo u klupskoj istoriji.\nNirnberg je i prethode godine igrao u Cvajti, gde je uprkos ambicijama da obezbedi povratak u Bundesligu, sezonu završio na čak devetom mestu. Za razliku od Frajburga koji nema trofeje u nemačkom fudbalu, Nirnberg je vlasnik 9 titula šampiona i četiri trofeja pobednika nacionalnog kupa!\nDoduše poslednje slavlje je bilo 1968. godine kada je u Nirnberg stigla titula prvaka Nemačke za tu sezonu.\nKada su u pitanju prethodni dueli, tu je Frajburg u velikoj prednosti jer nije poražen u poslednjih deset susreta. Poslednji poraz od Nirnberga je pretrpeo pre šest godina i to na svom Švarcvaldu.\nPodatak vredan pažnje je da Frajburg nije poražen na početku sezone u poslednjih pet godina. Za to vreme su ”Brazilci iz Brizgaua” tri puta pobedili, dok je dva puta bilo nerešeno.\nTakođe je interesantno da kada su u pitanju susreti ovih rivala u Cvajti i nižim ligama, a bilo ih je ukupno osam, Frajburg ne samo da nije uspeo da savlada Nirnberg, nego je poražen u svim mečevima!\nNirnberg prethodne sezone nije u gostima pružao naročito dobre igre – osvojio je samo 14 bodova sa gol razlikom u minusu od 12 golova. Jedan od preduslova za promociju u Bundesligu je i dobar učinak na strani, jer se u tako kvalitetnom takmičenju kao što je Cvajta, bodovi ne smeju gubiti čak ni u gostima ako se računa na visok plasman.\nTags:Bundesliga, Cvajta, Frajburg, Nirnberg, šampion, Švarcvald, titula, trofej\nManćini, mora li taj Real?\nRajković umalo izbegao incident


22-07-2019 16:08 Ratni izveštaji Naoružanje Svet Planeta Video\nNa internet mreži se pojavio video snimak na kome se vidi evakuacija američke grupe specijalaca, koja se našla pod vatrom talibanskih formacija. U ovoj operaciji je američkim snagama hitno upućen vojno-transportni helikopter ruskog porekla Mi-17V-5 koji je evakuisao grupu vojnika kojima je pretila sigurna smrt.\nRuski vojno-transportni helikopter Mi-17V-5 (Foto: jutjub)\nProšli mesec se može okarakterisati kao jedan od najtežih perioda u novijoj istoriji američkih specijalnih jedinica. U periodu od 24-30 juna su poginula tri pripadnika američkih „zelenih beretki“ iz sastava 10 i 3. grupe Komande za specijalne operacije SAD. Elitne jedinice Vojske SAD su u ovim operacijama učestvovale u sadejstvu sa elementima protivdiverzionih jedinica, grupom plaćenika i specijalnim jedinicama afganistanske armije.\nPretprljeni gubici su posledica serije iznenadnih sukoba koji su se desili na prostoru celog Avganistana. Najveći broj vatrenih kontakata je registrovan u provincijama Uruzgan i Host, gde su i poginuli američki specijalci.\nMi-17V-5 predstavlja savremeni višenamenski vojno-transportni helikopter namenjen prevozu ljudstva, a takođe i tereta, i to kako u prostoru unutar kabine tako i na spoljnim nosačima. Pored toga ovaj helikopter može da se primeni i u klasičnim borbenim misijama, jer je osposobljen da nosi i ubojna sredstva. Letelicom upravlja 3 člana posade. NJegova ukupna nosivost iznosi i do 4,500 kg tereta. Može da transportuje do 36 putnika, ili 24 vojnika sa punom ratnom opremom. Takođe, u operacijama evakuacije ranjenika na nosilima, može da primi do 12 teško povređenih vojnika.\nPogonska grupa se sastoji iz dva turbo-elisna motora Klimov VK-2500 koji generišu izlaznu snagu od 2700ks. Ovi motori obezbeđuju da helikopter pod punim teretom dostigne brzinu od 262 km/č. Kapacitet rezervoara i ekonomičnost motora omogućavaju helikopteru praktični dolet i do 700km.\nOvi helikopteri se nalaze u naoružanju 890. mešovite eskadrile „Pegazi“, koja se nalazi u sastavu 204.vazduhoplovne baze koja je bazirana na aerodromu Batajnica.\nPogledajte OVDE snimak kako je sirijska vojska otkrila tajno naoružanje džihadista.


PressReader - 24 Sata (Serbia): 2017-10-02 - Ðurić: Beograd nije na prodaju tajkunima\nÐurić: Beograd nije na prodaju tajkunima\n24 Sata (Serbia) - 2017-10-02 - POLITIKA / DRUŠTVO / EKONOMIJA -\nu Beogradu biće karneval neprincipijelnih koalicija i brakova iz interesa, sa ciljem da se zaustavi obnova i snaženje države i Beograda, smatra potpredsednik Glavnog odbora SNS Marko Ðurić.\n- Beograd nije na prodaju tajkunima, on nije plac ili razorena fabrika iz neke od vaših pljačkaških privatizacija i nećete ga osvojiti i pretvoriti ponovo u svoju prćiju. Beograd je grad slobode duha i budućnosti koji smanjuje od vas nasleđene dugove merene milijardama, otvara nova gradilišta i sređuje rugla ostala iza vaše pljačke i nebrige - naveo je Ðurić.\nÐurić smatra da je otvoreni poziv Saše Jankovića upućen Draganu Ðilasu, najvećem partneru Miroslava Miškovića, “nagoveštaj okupljanja svih onih koji misle da građani postoje zbog njih, njihovih kombinacija i biznisa, a da je politika, ne prilika da se nešto učini za svoju državu i sugrađane, već prečica za brzo i nečasno bogaćenje”.\nKako kaže, ako se po jutru dan poznaje, predstojeći izbori u Beogradu biće karneval neprincipijelnih koalicija i brakova iz interesa, sa jednim jedinim ciljem - da se po svaku cenu zaustavi obnova i snaženje naše države i njene prestonice.\n- Građani, naravno, nisu kratkog pamćenja i dobro znaju šta mogu da očekuju od ljudi koji su besomučno zaduživali Beograd, tražili reket od investitora, obećavali kule i gradove, a umeli nešto da naprave samo onda kada dobiju neki strani kredit i to pod najnepovoljnijim uslovima i uz uračunatu proviziju. I samo ukoliko je te poslove izvodila neka burazerska firma - rekao je Ðurić.\nIstiče i da je SNS uvela, nakon više od 15 godina krađe i javašluka onih koji bi ponovo da nastave tamo gde su stali, princip odgovornog upravljanja gradom, razduživanja umesto zaduživanja i gradnje umesto razgradnje. On je izrazio uverenje da će Beograđani umeti to da prepoznaju i da će na predstojećim izborima glasati za one koji vole i poštuju Beograd.


Besplatni preventivni pregledi u KCV i Domu zdravlja - Novi Sad\nBesplatni preventivni pregledi u KCV i Domu zdravlja\n14:01:00 26.01.2018, Komentara: 0\nNovi Sad - Besplatni preventivni pregledi u Kliničkom centru Vojvodine i Domu zdravlja "Novi Sad" biće nastavljeni u nedelju, 28. januara.\nU Centru za radiologiju će se od osam do 16 sati uzimati uzorci krvi za tumor markere gаstrоintеstinаlnоg trаktа CЕА i CА 19-9, određivaće se nivo šećera u krvi, a biće organizovani i mamografski pregledi ženama starijim od 40 godina.\n"To je nastavak akcije besplatnih preventivnih pregleda, kојu u cilјu rаnе diјаgnоstikе i prоmоciје prеvеnciје, kао nајеfikаsniјеg nаčinа brigе о sоpstvеnоm zdrаvlјu, оrgаnizuје Мinistаrstvо zdrаvlја Republike Srbije", kažu u PR službi KCV-a.\nI Dom zdravlja se pridružuje akciji\nDom zdravlja “Novi Sad” pridružuje se akciji preventivnih pregleda Ministarstva zdravlja Republike Srbiji. Svi zainteresovani građani moći će da urade mamografske i ultrazvučne preglede gornjeg abdomena u prizemlju objekta Liman IV, na odeljenju RTG dijagnostike.\nGrađani zainteresovani za ultrazvučni pregled gornjeg abdomena ne bi trebalo da jedu i piju najmanje 4 do 6 sati pre pregleda.\nMamografije će se raditi ženama starijim od 40 godina, a koje unazad 2 godine, i više, nisu radile ovaj pregled.\nZa ove preglede nije potrebna zdravstvena knjižica, te je značajno da najpre dođu oni građani koji nemaju zdravstveno osiguranje.


BEOGRAD - Sindikat vazduhoplovnih inženjera Srbije izrazio je juče nezadovoljstvo otpremninom od 250 evra po godini radnog staža koja je ponuđena radnicima za dobrovoljno napuštanje "JAT ervejza". "Vlada Srbije, osim otpremnine od 250 evra po godini staža, nije ponudila jasan socijalni program zaposlenima u JAT-u", navodi se u saopštenju i dodaje da ne postoji sistematizacija radnih mesta po kojoj će biti određen višak zaposlenih u toj avio-kompaniji, prenosi Beta.\nKako je saopšteno, radnik sa 20 godina radnog staža dobija 5.000 evra, što "realno nije dovoljano, pošto radnici koji ostaju bez posla imaju malo mogućnosti da pronađu novi zbog godina". Avioinženjeri ističu da je 10. mart nerealno kratak rok za doborovoljno napuštanje kompanije i da među zaposlenima "vlada konfuzija" pošto mogu samo da nagađaju i strepe da li su u grupi viška zaposlenih.\nKako je saopšteno, prethodna poslovodstva JAT-a pokušavala su da reše problem viška zaposlenih u kompaniji sličnim programima, ali su ti radnici vraćeni na posao sudskim rešenjima. "Za normalan rad kompanije neophodno je da se prekontroliše poslovanje u proteklih deset godina", navodi se u saopštenju i dodaje da su neki prethodni rukovodioci za nekoliko meseci provedenih u JAT-u uzimali otpremnine od po 500.000 dinara - oko 6.000 evra.


Djelatnica NBC-a inficirana bedrenicom (12/10/01) - 2001-10-12\nTelevizijska mreža NBC priopćila je da je jedna od njenih djelatnica, koja radi u sjedištu ove televizijske mreže u New Yorku pozitivno testirana na infekciju bedrenicom putem kože.\nNBC je priopćio da ta djelatnica već neko vrijeme prima terapiju antibioticima, te da se očekuje da će se poptuno oporaviti. NBC dodaje da je slučaj razvijao tako da je prije nekog vremena primljeno jedno sumnjivo pismo, koje je testirano i tada se pokazalo da u njemu nema tragova antraksa.\nBedrenica koja se prenosi putem kože je drugačija od vrste koja se prenosi dišnim putovima, od kojeg je do sada na Floridi umrla jedna, a dvije osobe su testirane pozitivno na kontakt antraxom.\nNBC je priopćio da se vodi istraga o ovom slučaju u kojem sudjeluju savezni i lokalni zdravstveni dužnosnici te savezni istražni ured FBI. Uz to, zdravstveni dužnosnici kažu da će testirati sve djelatnike NBC-a kako bi utvrdili da li je još netko zaražen.\nGradonačelnik New Yorka Rudolph Giuliani izjavio je da informacije kojima raspolaže ukazuju na to da se ovdje radi o izoliranom slučaju zaraze.\nČelni dužnosnik američke administracije za zdravstvenu politku Tommy Thompson izjavio je ovim povodom, da svi djelatnici NBC-a, koji su radili s oboljelom na istom katu, uzimaju antibiotike.\nTijekom konferencije za novinare održane u Washingtonu, gospodin Thompson je ponovio da ova bolest nije zarazna te pozvao gradjane da budu izuzetno oprezni glede pismo pošiljaka i paketa koje prime u pošti, kako bi, ako im budu sumnjivi, nazvali odgovarajuće policijske i zdravstvene dužnosnike.\nNa konferenciji je govorio i američki ministar pravosuđa John Ascroft koji je rekao da je pokrenuta odvojena kriminalistička istraga o pojavi bedrenice u NBC-u u New York-u.


Zeljkoviću djelimično usvojena apelacija - Srpskacafe\nUstavni sud BiH djelimično je usvojio apelaciju Branislava Zeljkovića na odluku o produženju pritvora iz oktobra ove godine.\nUtvrđeno je da je u skladu sa ustavom odluka da se Zeljkoviću produži pritvor zbog opasnosti od uticaja na svjedoke. Istovremeno ustavni sud je ocijenio neustavnim određivanje pritvora po tački “g” odnosno zbog uznemirenja javnosti.\nUstavni sud BiH tako ocjenjuje da su nadležni sudovi jasno obrazložili postojanje pritvorskih razloga iz tačke “b”, uz zaključak da je pritvor jedina adekvatna mjera.\nSa druge strane, ustavni sud je utvrdio da postoji kršenje prava, jer su Okružni sud u Banjaluci i Vrhovni sud RS propustili da navedu konkretne okolnosti koje opravdavaju zaključak da bi puštanje Zeljkovića na slobodu dovelo do uznemirenja javnosti.\nOva odluka Ustavnog suda BiH odnosi se na produženje pritvora u oktobru ove godine.\nPodsjetimo, Zeljković je uhapšen sa trojicom saučesnika u septembru ove godine. Bivši direktor Instituta za javno zdravstvo RS tereti se za najteži oblik zloupotrebe službenog položaja za koji je zaprijećena kazna od maksimalno 15 godina zatvora.\nVrhovni sud RS ove sedmice je produžio pritvor Zeljkoviću za još dva mjeseca.\nZeljković kupio nemedicinske kamere po “naduvanoj” cijeni


- Na ovom turniru, koji se održava od 24. do 26. maja u Londonu, u vreme kada će se odigrati i finalna utakmica Lige šampiona, deca iz osam evropskih zemalja imaće priliku da se upoznaju, steknu nova prijateljstva i na jedan viteški način pokažu šta znaju o fudbalu. Mogu da kažem da će Gasprom nastaviti da podržava Crvenu zvezdu i da smo veoma srećni što će i Zvezdina deca učestvovati na turniru u Londonu, istakao je Dušan Bajatović i pri tom pionirima Crvene zvezde poželeo da, ako budu mogli, i pobede na turniru. On je ujedno rekao da je cilj ovog projekta da se deca druže, upoznaju kulturu drugih zemalja i da postanu prijatelji.\nU sklopu projekta „Fudbal za prijateljstvo“, pored selekcija omladinskih fudbalskih klubova iz Velike Britanije, Nemačke i Rusije, učesnici će biti i mladi fudbaleri iz zemalja članica projekta „Južni tok“: Srbije, Bugarske, Mađarske, Slovenije i Grčke, a pored njih u takmičenju će učestvovati i dva tima dece iz sirotišta. Projekat podržava legendarni nemački fudbaler Franc Bekenbauer, dok će zvanični ambasador za Srbiju biti nekadašnji golgeter Crvene zvezde Dušan Savić.\nPrisutnima se, u ime kompanije „Južni tok“ obratio tehnički direktor Pavel Persidskij, koji je pozdravljajući prisutne istakao da se ovakvim projektima afirmiše ljubav prema sportu, kao i da deca, na ovaj način, najbolje razumeju šta su prave vrednosti.\nKonferenciji za novinare u FK Crvena Zvezda prisustvovao je i predsednik kluba Dragan Džajić.


Vučić se sastao sa američkim senatorima | INFO 24\nPredsednik Republike Srbije Aleksandar Vučić sastao se sa američkim senatorima Odbora za spoljne poslove Krisom Marfijem i Džin Šejhin, kao i senatorom Odbora za oružane snage Tomom Tilisom, sa kojima je razgovarao o bilateralnoj saradnji, evropskim integracijama Srbije, situaciji u regionu, energetici i krizi u Ukrajini.\nPredsednik Vučić je istakao da je unapređenje saradnje sa SAD jedan od spoljnopolitičkih prioriteta Srbije. “Trgovinska razmena će ove godine dostići iznos od 1,2 milijarde dolara, što pokazuje značajan napredak u našim ekonomskim odnosima. Nadamo se dodatnom intenziviranju različitih vidova saradnje i realizaciji konkretnih projekata od obostranog interesa”, rekao je predsednik Vučić.\nTokom razgovora sa američkim senatorima, predsednik Vučić je zahvalio na kontinuiranoj podršci Vašingtona putu Srbije ka punopravnom članstvu u EU. “To je jedan od naših prioritetnih spoljnopolitičkih ciljeva i strateško opredeljenje Srbije”, istakao je predsednik Vučić.\nRazgovarajući o situaciji u regionu, predsednik Vučić je naglasio da Srbija poštuje teritorijalni integritet Bosne i Hercegovine, kao i Republike Srpske unutar Bosne i Hercegovine. Vučić je dodao da je za Srbiju od ključnog interesa očuvanje stabilnosti u regionu i jačanje saradnje u svim oblastima, a posebno u oblasti ekonomije, jer samo takav region omogućava održiv razvoj i same Srbije. S tim u vezi, predsednik Vučić je, kao primer uspešne regionalne saradnje, naveo Inicijativu “Otvoreni Balkan”, čiji je cilj dalji razvoj regiona i podizanje životnog standarda svih njegovih građana.